
Айына бір рет шығады. 


ПИОНЕР 


Қазақстан ЛКСМ Орталық Комитетінің пионерлер 
мен мектеп оқушыларына арналған әдеби-көркем 
және публицистикалық журналы 


Қоммунистік партия ісі үшін күреске дайын бол! 


786 
июнь 
1957 жыл 


Шығуына 19 жыл. 


БАЛАЛАР БАҚЫТЫ ҮШІН 


1 июны Бұл-- балаларды қорғаудың ха- 
лықаралық күні. Дүниежүзі бейбітшілік сүй- 
гіш адамдарының бұл күнді тұңғыш рет атап 
өткеніне, міне, жеті жыл. Содан бері бұл күн 
жыл сайын барлық елде балалар бақыты 
мен қуанышын, сән-салтанатын қорғаудың 
дәстүрлі күні боп аталады. 

Өздерің ойлаңдаршы, жас балғындар! Со- 
ғыстан қырғын тапқан, зардап шеккен бала- 
лар жер шарында аз ба? Екінші дүниежү- 
зілік соғыста талай балдырғандар ата-ана- 
сынан айрылып, жетім қалған жоқ па! Жау 
бомбасының астында, атылған оқ, жанған 
өрт ішінде тумай жатып, өмір салған жас 
сәбилер қаншама! 

Соғыс жылдары мындаған балалар оқып 
жүрген мектебінен айрылды, аштық пен 
қайыршылық көрді, азап шекті. Сондықтан 
да ана мен бала бақытын ойлайтын адал 


Қ Аы аа аа жы а а» Са Аы Аы даа 


ШПжанни Родари 


ниетті адамдар соғыс хаупің болдырмау үшін 
күресуде. Олар, міне, бүгін де, балаларды 
қорғаудың халықаралық күнінде тағы да 
өз пікірлерін ашық айтады. 

-- Соғысқа жол жоқ! Ана бақыты үшін, 
бала болашағы үшін дүние жүзіне ОЕЙЕТе 
шілік керек! -- дейді олар. 

Бірақ, бұл үнді, сенің ата-анаңның адал 
ниетті, айбынды үнін. өшіруге тырысатын, 
қолынан келсе, ана мен балаға, бейбітшілік 
сүйгіш бүкіл адамзатқа ажал оғын атқалы 
отырғандар да бар. Оларды сендер біліп 
қойыңдар, балғындар! Олар-- Америка Құ- 
рама Штаттарының соғысшыл топтары. Олар 
әртүрлі соғыс одақтарын құрып, көп елде 
соғыс базаларын салып, жанталаса қарула- 
нуда. Жер шарының бейбітшілік сүйгіш ха- 
лықтарын атом және сутегі боыбаларныса 
қорқытуға тырысуда. 

Бірақ, олардың. арам пиғыл- 
дары ешуақытта жүзеге асы- 
рылмайды. Соғыс -- оларға 
ажал! Өйткені, бейбітшілікті 


Бала бар қанша әлемде? 


Бала бар қанша әлемде! 
Бала бар қанша әр елде. 
Біреудің болып жарлығы 
Бір сәтте күлсе барлығы. 
Қалғыған жер мәңгілік 

Тітірер еді жаңғырып. 

Дүрлігіп аққан толқындай 
Жарылар еді тау тұрмай. 
Күміс пенен алтындар 

Құйылар еді жаңбырдай. 


Екпіні ғажап күлкінің 
Копенгагеннен Туринге 
“Ленинградтан Берлинге 
Сан-Францискіден Калеге 
Жетер еді бар елге, 
Қаланы, тауды, даланы 
Қақ жарып күлкі ағады. 


нас о-ағалата а жаса таса та ааа атаса та ата өте 


Құлпырар еді жер үсті 
Гүлденер еді шөл дала. 
Өсірер едік жемісті 

Мұз басқан жерде, құмда да. 
Сабалақ сеңсең тәрізді 
Ойнар ед жалбыр бұлт көкте 
Өмірі қарттың ұзарып 

Жар салар еді жұрт көпке: 


--.Оқушы балғын балаға 


Берейін теңіз, тауларды. 
Қызық қой ойнау оларға 

ТІ тқал, аңғарды. 
Жасырынбақ ойнап орманда, 
Алаңда қансын цұштары. 
Ұшырсын шексіз аспанда 
Қағаздан жасап құстарды. 
Орысшадан аударған 


Т. МОЛДАҒАЛИЕВ. 


жақтаушылар--көпшілік. Олар 
соғысқа қарсы, Қазір. көп ел- 
дердің қарапайым адамдары 
қанаушылыққа, аштық-жала- 
ңаштыққа қарсы азаттық алу 
үшін батыл күресуде. Оңтүстік 
Қореяда соғыс кезінде ата-ана- 
сынан айрылған 500 мың бала 
аштық пен қайыршылықтан 
азап шегуде. Алжирде әрбір 
жүз баланың 19-сі ғана мек- 
тепте оқыйды. Бразилияда бес 
миллионнан астам балалар 
оқый алмай отыр. Ал, Чилиде 
90 мың бала панасыз, үйсіз, 
қайыршылықпен күн өткізуде. 
Парагвай, Боливия, Мексика, 
Гватемала сыяқты Латин Аме- 
рикасының басқа елдерінде де 


г 


жағдай осындай. Бұл азап өмір, ауыр тұр- 
мысқа, әрине, ешкім де шыдай алмайды. Ол 
елдердің де қарапайым адамдары азаттық 
тілеуде, бейбітшілік үшін соғысқа қарсы үн 
көтеруде. 

Сендердің туған Отаның -- Совет Одағы 
бейбітшілік және демократия жолындағы 
күресте барлық елдерге өнеге. Мұндай елде 
өмір сүрген сендер -- бақыттысыңдар, бала- 
лар! Қоммунистік партия мен Совет үкметі 
балаларды ерекше қамқорлыққа бөлеуде. 
Біздегі бала туа Отан қамқорында. Ол нә- 
ресте күнінде яслиде, бақшада, өсе келе мек- 
тепте, интернатта тәрбиеленеді. Біздегі бала- 
лар яслилері мен бақшаларының, пионер үй- 
лері мен сарайларының есебі бар ма? Тек 
қана республикамыздың өзінде 8761 бас- 
тауыш, жетіжылдық, орта мектеп бар. Олар- 
да 1 миллион 172 мың 956 бала оқыйды. 

Өткен жылы СССР Жоғарғы Советінің 
Президиумы жасөспірімдердің жұмыс күнін 
6 сағатқа түсіру жөнінде арнаулы Указ жа- 
риялады. Бұл да елімізде балаға деген шек- 
сіз сүйіспеншілік пен қамқорлықтың ай- 


ғағы. 


Әжесі Ерболды балалар 
бақшасына жібермек бо- 
лып киіндіріп жатқанда, 
5-класта оқыйтын ағасы 
Есбол кітап, қағаздарын 
сумкасына са)мп болып 
інісіне: 

-- Мен сені жеткізіп са- 
лайын, ана қысқа бұтың- 
Мен сен мына қалың қар- 
ға малтығарсың, сүйтіп ба- 
лалар бақшасына бүгін 
жете алмассың,-деді. Ер- 
бол мейлің дегендей бас изеді. 

Есбол інісін қол шанаға отырғызып, омбы 
қарға сүріне, қабына орта жолға жеткенде: 

-- Есбол, Есбол, тұра тұршы! -- деді Ер- 
бол жұлып алғандай. Есбол тоқтай қалды. 


ІЛШШІЛ 


ӘҢГІМЕ 


Сендерге, дүние жүзі елдерінің балалары, 
өздеріңнің құрбы-достарың қызығады, жас 
достар! Олардың бәрі бірдей сендердей ба- 
қытты тұрмыста тұрмайды. 

-- Вьетнам пионерлерінің,-- деді Вьетнам 
Демократиялық Республикасының Пірези- 
денті Хо ши мин өткен жылы Совет Одағы 
пионерлеріне жазған хатында, -- сендердей 
тамаша мектептері мен лагерлері, демалыс 
үйлері мен пионер сарайлары, т. б. жоқ. Бі- 
рақ бүкіл еліміз, партия мен үкметіміз таяу 
уақытта осы тамаша нәрселердің бәрі біздің 
Де балаларымызда болуы үшін жанқыярлық- 
пен еңбек етуде. 

Міне, бұл үкмет билігі халықтың өз қолын- 
да отырған елдегі жағдай. Демократиялық 
елдердің көпшілігінде бірте-бірте бала- 
лардың қолы бақытты тұрмысқа жетуде. Ал, 
капиталистік елдердегі балалардың өмірі 
өмір емес, ажал мен азап, аштық пен қайыр- 
шылық. 

Осыны естерінде ұстаңдар, балалар! Өзде- 
ріңнің бақытты өмір, шат тұрмыстарынның 
алтын бесігі -- Ұлы Отанды шын сүйіңдер! 


-- Ана бір күшікке" қарашы, екі құлағы 
да шұнақ, құйрығы да шолақ. Онысы несі, 
құлақтары мен құйрығы өспей қалған ба? - 
деді, бұрын ауылда көрмеген бөтен күшік- 
ке таңдана қарап. 

-- Сен сол күшікке бола тоқтаттың ба ме- 
ні? Онда тұрған не бар. Қабаған болсын деп 
әдейі құлақтары мен құйрығын шауып тас- 
таған шығар,-- деп Есбол шананы әрі қарай 
сүйреді. 

-- Құйрығы мен құлақтарын шапқанда, 
қандай ауырды екен, ә! Құйрығы ештеме 
емес, құлағынан айырылғаны жаман ғой. 
Енді ол естімейтін керең шығар?-- деді Ер- 
бол шұнақ күшікке жаны ашып. Балалар 
бақшасына біраз жер қалғанда Ербол тағы 
да: 
аш Сен ол күшіктің фамилиясын білмей- 


місің, Есбол?-- деді. Есбол шаршаған болу 
керек, шананың шетіне отыра кетті. 

-- Сенің бүгін ұйқың қанбаған ба, иттің 
фамилиясы болушы ма еді? -- деп інісінің 
бетіне ажырая қарады. 

-- Неге фамилиясы болмайды, болады. 
Біздің ауылдағы иттердің барлығының фа- 
Милиясы бар. 

-- Өй, сен иттің атын шатастырып отыр 
екенсің ғой. Иттің, малдың, құстың фами- 
лиясы болмайды, аты ғана болады. Фами- 
лия тек адамдарда ғана бар, түсінікті ме? 

Ербол ешнәрсе айтпады, онысы түсінбе- 
гені еді. 

-- Бері қара, екеуміздің әкеміздің аты 
біздің фамилиямыз, енді түсіндің бе? 

-- Сонда ол күшіктің әкесі жоқ па, ол 
жетім бе?-- Соңғы сұрау Есболды әбден 
шатастырды. Ол Ерболға жан-жануардың 
фамилиясының болмайтынын қалай айтып 
түсіндіргенмен, Ербол түсінбеді. 

-- Жарайды, кешке үйге келген соң түсін- 
Діремін,-деп інісін балалар бақшасына 
апарып, мектепке келсе, сабақ басталып ке- 
тіпті. Есікті ақырын қағып, аяғын әзер басып 
класқа кірді. Мұғалима сағатына қарап: 

-- Есбол, бұл қалай, сабаққа неге кеші- 
гіп келдің бүгін? -- деген сұрауына ол: 

-- Мен жолшыбай інім Ерболға бір бөтен 
күшіктің фамилиясын түсіндіремін деп қа- 
лып қойдым, -- деді. Оқушылар ду күлісті. 
Мұғалима Есболға: 2 

-- Отыр, кейін анықтаймыз, қазір сабақ- 
ты тыңда,-- деді. Сабаққа кешігіп келгені 
үшін мұғалиманың тым болмаса қабақ шыт- 
пауына түсінбей Есбол үнсіз барып партасы- 
на отырды. 2 


жәе 


Қыс өтіп, көктем шыққанына бірқатар уа- 
қыт болды. Күннің көзі қыза түскен сайын 
төңірек алуан түрлі көктем гүліне бөленіп 
көріктеніп кетті. 

Ербол үйде отыруды қойды. Бақшадан 
күн батпай қайтатын ол енді жолдастарымен 
көше кезіп ойнап кететін болды. “Кейінгі 
кезде балалармен бірге айлы түні ел орын- 
ға отырғанға дейін үйге қайтпай ойнауды 
шығарды. 

Бір күні Ербол Еркін, Қуатбек деген дос- 
тарымен ойнап жүріп, ауыл сыртындағы 
жар-жыраға барды. Жыралардың кейбір тік 
қабақтарынан олар көптеген індерді көрді. 
Балалар бұл індерде қай жәндіктің мекен- 
дейтінін білмей, түрлі болжау айтып жүрді. 
Бұл шеше алмай жүрген жұмбақтары жө- 


нінде олар балалар бақшасындағы тәрбиеші 
апайларынан сұрағанда: 

-- Онда тұрған ештеме жоқ. Ол кәдімгі 
көптеген кішкентай құстардың ұясы шы- 
ғар,-- дей салған. Бірақ, балалар үшін бұл 
ерекше жаңалық болды. 

Үшеуі дереу ол індерді тексеріп шығуға 
бел байлады. 

-- Мүмкін, ол ұяда торғайдың балапан- 
дары бар шығар? Ұстап алып балалар бақ- 
шасындағы тірі жәндіктер мүйісіне апарып 
бермейміз бе? -- деген Еркінге, Қуатбек: 

-- Құстар әлі балапан шығарған жоқ, 
мүмкін, жұмыртқаларының болуы. Ербол 
тұрып: 

-- Біз кешірек барсақ, ұйықтауға келген 
торғайдың өзін ұстап алмаймыз ба?-- деді. 
Ақыры олар: 

-- Біз жұмыртқаларын да, торғайдың өзін 
де алып келіп клеткаға отырғызып қоямыз. 
Сонан кейін ол торғай тауық сыяқты бала- 
пандарын басып шығармай ма.-- деп қуа- 
нысты. Ертесіне әрқайсысы қолына бір-бір 
таяқ ұстап жыраға келді. Бұл кезде ымырт 
жабылып қалған еді. 

Жыраға келген бетте үшеуі көп індердің 
ішіндегі бір үлкенірегіне шұқшыйды. Батыр- 
сынып келгендерімен бір де-біреуі істі бі- 
рінші бастауға бата алмады. Үшеуінің ішін- 
Дегі ересегі Қуатбек еді. Ол: 

-- Ал, енді неден бастаймыз! -- деді тұн- 
шыққан дауыспен. Ешкім үндемеді. Олар 
осылай бірер минут үнсіз тұрып қалды. Ай- 
наласындағы үңірейген кішкентай індер 
олардың көзіне қасқыр інінен кем көрін- 
беді. 

Бір мезгіл қанатының қаққаны сезілмейтін 
кішкентай бір құс үшеуінің төбесінде біраз 
ұшып жүрді де, дереу жардың шетіндегі 
бір інге кіріп кетті. Балалар қорыққандарын 
ұмытып: е 

-- Әне кірді, мен көріп қалдым. 

-- Мен де көрдім. 

-- Тез жетейік,- деп әлгі інге тұра жү- 
гірісті. Бара салысымен үшеуі де таяқтарын 
іннің ішіне жүгіртіп, әрлі-берлі түртпектей 
бастады. Сәлден соң біреуі: 

-- Біз бүйтіп торғайды өлтіріп алмаймыз 
ба? -- деп еді, екіншісі: 

-- Жұмыртқаларын да жарып алмадық 
па екен?-- деді, үшеуі де таяқтарын суы- 
рып-суырып алысты. 

-- Енді не істейміз, ұяға қолымызды сал- 
сақ қайтеді, торғай тістемейді ғой. Ербол, 
сен баста. Торғайдың бұл ұяға кіргенін бі- 
рінші көрдім деген сен және сенің қолың 
да жіңішке,- деп Қуатбек пен Еркін Ербол- 

ды ортаға алды. Амалдың жоқтығынан ол 
іннің ішіне қолын сұқты. Біраздан соң: 

-- Қолым түбіне жететін емес,-- деді. 

-- Ендеше, пиджагіңнің жеңін сыбанып 
ал,- деп Қуатбек Ерболдың білегінен асыра 
жеңін түріп берді. 

-- Байқа, мытып жіберіп, торғайды өлті- 
ріп алма, жұмыртқалары да жарылып қал- 
масын. 

Ербол інге қолын батыл сұғып жіберді 
де: 

-- Қолым іннің түбіне жетті, алақай, тап- 
тым, ін жоғары бұрылып кетіпті. Ол торғай 
да бар екен. Өзінің жүні жоқ па, қалай, жа- 
лаңаш, сұп-суық көрінеді,- деді. 

-- Ендеше ол жүні өспеген балапаны ғой, 
тарт, бері тарт,-- десті достары. Ербол тыр- 
мысып қалған жабыспақ; сүйкімсіз бір нәр- 
сені суырып алды. Қараса, екі қанаты, екі 
құлағы бар, бауырының жүні жоқ, жарты 
денесі құсқа ұқсаған, жарты денесі тышқан- 
ға ұқсаған бірдеңе екен. 

Үшеуі де жақын келіп, анықтап қарап еді, 
Еркіннің: 

-- Масқара, мынау торғай емес, жарға- 
нат қой,- деуі мұң екен, жарғанат та ұша 
жөнелді,-- енді өлдім-ау,-- деп, баж еткен 
Ерболдың да ашы даусы бірге шықты. 

Ол үйге жеткенше ойбайлап жылап кел- 
ді. Екі досында да ес қалмады. Жарғанат 
оны шыныменен тістеп алған екен деп қо- 
рықты олар. 

Есіктен кіре бере әжесін көрген Ербол: 

-- Мен қазір өлемін, әже, жарғанат, жар- 


ғанат! - дегеннен басқа ешнәрсе айта ал- 
май, еңіреген бойы оның мойнына асыла 
кетті. 

Сасып қалған әжесі: 

-- Қарағым-ау, жоқ сұмдықты айтқаның 
не болғаның? Жаратқан-ай, жарғанатың не? 
Дұрыстап түсіндірші, бір нәрседен шошы- 
дың ба?-- деп Ерболды құшақтап дауыстап 
жылап жіберді. 

Ербол өксігін әрең басып: 

-- Сіз, сіз жарғанаттың қанаты тиіп кетсе, 
адам өліп қалады деп едіңіз ғой. 

-- Құлыным-ау, оны мен кешке жақын 
сен далаға шықпасын деп әншейін қорқыт- 
паққа айта салған едім. Ештеңе етпейді, қо- 
рықпа, өлем деген сұмдығыңды айтпашы,- 
Деп жалынды. 

-- Сонда сіз өтірік айттыңыз ба? 

-- Өтірік айттым, өтірік, жарғанаттан өл- 
ген адам болған емес. Сенбе, сенбе сен 
оған. 

-- Жоқ, әже, сіз өтірік айтқан жоқсыз. 
Үлкен кісі өтірік айтпайды деп өзіңіз айтқан- 
сыз. 

-- Қарағым құлыным, Ербол-ай, өмірім- 
Де өтірік айтқаным сол ғана еді. Сенің оған 
бүйтіп сенеріңді білмедім ғой. Енді өтірік 
айтпаспын-ау. 

Соншама жақсы көретін әжесінің де өті- 
рік айтатынына таң қалған Ербол я сенерін, 
я сенбесін білмей қалың ойдың құшағында 
жатып үнсіз ұйықтап кетті. 

А. Жақыпов. 


Алматы облысы, 
Нарынқол ауданы. 


ҚҰР ҚАЛДЫ 


Жан-жағына сиректеу шағыр өскен жал- 
ғыз аяқ жолмен екі бала келе жатты. 

Көнңілдерінде еш алаңы жоқ, қайдағы бір 
ғажайып ертегілер туралы таласып келеді. 
Кенет аяқ астынан бір нәрсе пыр ете түскен- 
де, олар селк етіп қорқып кетті. 

-- Қорқақ, қорқақ! -- деп бірін-бірі әжуа- 
дады, әлгі пыр ете қалған нәрсенің мекиен 
қырғауыл екенін көргеннен кейін. 

Дәл осы кезде олар тағы бір оқыйғаға 
тап болды. Қырғауыл ұшқан жерде жұды- 
рықтай-жұдырықтай жеті-сегіз балапан қүл- 
дырап қашып барады. Өздері тым әдемі. Әлі 
де қауырсыны қатып болмаған темір қанат- 
тары жалп-жалп етеді. Мап-майда үлпілде- 
ген жүндері жолақтанып көз тартады. 

“Балалардың қорқуы да, қуануы да тез 
болды. Екеуі де қырғауыл балапандарын 
қуа жөнелді. Балапандар жақын тұрған 

қалың бұтаға жетіп үлгіргенше бірінші бала 
бір балапан ұстап алды да, екіншісі ештеңе 
де үстай алмады. 5 

Олжалы бала тым көңілді. Ұстаған бала- 
панын аймалап үйге аман жеткізудің қамын 
да ойластырып жатыр. Құр қол бала жабыр- 
қау, ананың қолындағы үрейленіп шыйқ- 
шыйқ еткен балапанға сұқтана қарайды. 

Олар жолға қайта түскеннен кейін олжа- 
лы бала жолдасына: 2 

-- Сен балапандардың әрқайсысына бір 
ұмтыла бергенше неге біреуін қуып ұстама- 
дың? -- деді. 

-- Мен бәрін де ұстап алғым келіп еді. 

Балапанды бала сықылықтап күліп жі- 
берді. 

-- О.. ой, тойымсыз-ай! Сүйтіп бәрінен 
де құр қалдың, ә? 

С. Боранбаев. 


Сейіл төргі бөлменің есігін аша беріп тұ- 
рып қалды. Тап-тұйнақтай жыйналған, жа- 
рығы мол, кішіректеу бөлменің ортасына 
дөңгелек стол қойылған. Стол үстінде қа- 
лай болса солай жатқан кітап, дәптерлер. 
Кітапты ұйпалай екі қолын: басына жастаған 
Қайыр ту сыртынан түскен көктем күнінің 
қызуына маужырап, ұйықтап отыр. Кішкене 
Допты айһала қуып шапқылап жүрген тар- 
ғыл мысықтың дүсіріне Қайыр мыңқ: етер 
емес. Ы) 

Сейіл аздан соң аяғын ұшынан басып 
бөлмеге енді. Ол демін ішінен еппен алып, 
қалтасындағы бақаны стол үстіне қоя сал- 
Ды да, Қайырдың сырт жағындағы пештің 
артына жасырынды. Ол анда-санда басын 
қылтыйтып, ешнәрседен хабары жоқ ұйқы 
құшағындағы Қайырға қарап қояды. 


Өзінің шалшықты мекенінен айырылған. 


бақа тосын ортаға таңырқағандай мөлдір 
көздерін жаудыратып, стол шетінде біраз 
қыймылсыз тұрып қалды. 

Шыдамы таусылды ма, әлде стол жанын- 
Дағы орындыққа мыяулап қарғып шыққан 
Мысықтан сескенді Ме, әйтеуір, бақа қағаз- 
дан қағазға секеңдей секіріп стол үстін шар- 
лай бастады. Оны тышқан деп ойлап қалған 
Мысық, бір ырғып столға шықты да, басын 
ішіне тыға бір уыс болып жыйырыла қалды. 
Бейтаныс мақұлықтың өзіне қатер туғызға- 
нын көрген бақа жан сауғалап Қайырдың 
дәл иегінің астына жып бергенде, арқа жү- 
ні тікірейе атылған мысық та жалп етті. Се- 
Йілге керегі де осы еді. Шошыған Қайыр, 
орнынан атып тұрды. Шек-сілесі қатқан 
Сейіл пеш артынан шыға келіп: 


-- О, батыр-ақ екенсің! Өміріңде бақа 
көрмегендей, осынша тыжырынғаның не?-- 
деді Қайырға. 

-- Сенің ойының-ай,-- деді ол жымыя 
сөйлеп. 

-- Сабаққа сен ылғый осылай даярлана- 
мысың. Бүкіл құралдарды столға жайып, 
ұйықтағаныңа жол болсын? 

-- Кешегі үйге берген есепті шығара ал- 
май таңертеңнен бері әурелендім. Басым 
мең-зең болып, қалай қалғып кеткенімді де 
білмеймін. 

-- Айтпақшы, ертең арифметикадан ба- 
қылау жұмысы болады ғой. Есепті шығарма- 
саң да бетіне қарап ұйықтағаның сол екен- 
ау. Есепті шығару жолы түсіңе енген жоқ 
па?-- деп Сейіл Қайырды қағытып қалды. 

Қайыр осы соңғы күндері болмашы себеп- 
термен сабақтан көп қалып қойды. Басқа 
пәндерден өткенді бірсыдырғы қуып жетке- 
німен, есепке келгенде ол бөгеле берді. Өз 
бойына ұят санап, жолдастарынан да, оқы- 
тушыдан да көмек сұрамай жайбарақат жү- 
ре берді. Тек шешуші кезең таянғанда ғана, 
қайраңда қалған шабақтай, жағдайының 
ауыр екенін Қайыр енді түсініп отыр. 

-- Қайыр,-- деді Сейіл досын қолынан ұс- 
тай алып, -- сен ертеңгі болатын бақылауды 
ойлап жабырқап отырсың ба? -- Қайыр тө- 
мен қараған күйі үнсіз: 

-- Ие,-- деп самарқау жауап берді. 

-- Ту, бар қайғырып отырғаның сол бол- 
са, маған қара. 

-- Не демексің? 

-- Бақылау есебін шығарудың жолын тап- 
тым. 


-- Е, ол қалай, әлде сен бақылауға келе- 
тін есепті біліп алдың ба?-- деп қасы кері- 
ле көздері жайнап орнынан ұшып тұра кел- 
ген Қайыр Сейілге төне қалды. 

-- Жоқ мен есепті қайдан білемін. Айта- 
йын дегенім басқа. Сейіл ынталандыра тү- 
сейін дегендей іркіліп қалды. 

-- Оя не, тез айтшы?-- деп Қайыр, жы- 
мыя қараған Сейілді «болшы, болдың» ас- 
тына алды. 

-- Тыңда,-- деді Сейіл біреу-міреу есітіп 
қоймасын дегендей, жан-жағына ұрлана қа- 
рап,-- егер сен бүрсігүні алтыншы кластық- 
тардың өз арасында болатын футбол жа- 
рысында Толқындардан менің командама 
ауыссаң, бақылаудан ойнап өте шығасың. 
Сейілді түсінбеген Қайыр «бар айтарың осы 
ма еді» дегендей, жолдасына үнсіз қарап 
біраз кідірді де: 

-- Сеніңше, бақылау жұмысынан құтылу 
үшін тағы да сабаққа бармауым керек пе? -- 
деді. 

-- Бұл неге тағы түнжырай қалды десем, 
мені түсінбей тұр екенсің ғой әлі. Есептен 
жаман алмаудың амалын үйретейін, тек сен 
біздің командаға қосыласың ба?-- Қайыр 
жауап бермей ойланып қалды... 

Оқу жылының басында екі футбол коман- 
дасы құрылған, сонда Қайыр өз еркімен 


Толқын командасына кіріп, жаттығудың ал- 
ғашқы күндерінен бастап ойынға қызу ара- 
ласқан. Футболмен жай әуестеніп қоймай, 
ойынның әдістерін жете игеруге тырысқан 
Қайыр мектепте болған командалар арасын- 
дағы жарыстарда өзінің шеберлігімен көру- 
шілерді талай сүйсіндірген. Қайырды ойлан- 
дырған да, толғандырған да осы бір жай- 
лар еді. Алайда, Қайырға «есептен екі алып, 
кері сүйрейсің» деген оқушылардың шаныш- 
қы сөздерін, ата-ананың ұрысқанын естуден 
гөрі, бір командадан екінші командаға ауы-” 
су қолайлырақ болып көрінді. Іштей осын- 
дай тоқтамға келген Қайыр «бұл не ойлап 
отыр екен» дегендей өзінен көз айырмай 
отырған Сейілге қарап: 

--|Сенің дегенің-ақ болсын, бақылау жұ- 
мысын орындаудың тәсілі қандай? -- деді. 

Қайырдың көнгеніне нанар-нанбасын біл- 
меген Сейіл орнынан тез тұрып: 

- Рас айтасың ба? Онда әкел қолың- 
ды!-- деп Қайырдың қолын ұстап алды да, 
әрбір сөзін нәштей сөйлеп кетті. 

-- Бақылау жұмысында келген есепті мен 
тез шығарамын да, қыпысын тауып саған жө- 
нелтемін. Сен оны сол күйінде өз қағазы- 
ңа көшіріп алып, Гүлжан апайға тапсырасың 
да, тартып отырасың. 

-- Әй, достым-ай,- деді жүзіндегі үміт 
оты өше қалған Қайыр, -- бақылау есебін 
шығарғанда бір орыннан тапжылмастан оты- 
рып алып, балаларды көзінен таса қылмай- 
тын Гүлжан апайдан қулық асыра алмас- 
пыз, ұстап алса, екеуміз де құрыймыз. 

-- Гүлжан апай он жерден бақыласа да, 
шығарған есепті саған жансыз жіберемін. 

-- Қайтіп? 

-- Міне, мынаны көрдің бе,-- деді Сейіл 
шалбарының қалтасынан алған екі басы да 
суырылмалы темір қаламды көрсетіп, -- 
есеп жазған қағазды осының ішіне бүктеп 
тығамын. Ал, сен сол кезде жорта «қаламұ- 
шым сынып қалды» деп балалардан артық 
қалам сұрай баста. Сонда мен саған осы қа- 
ламды бере қоямын. Аржағын... 

Сейілді аузы аңқыя тыңдаған Қайыр оның 
сөзін аяқтатпай: 

-- Мұндай ақылды тапқан өзің бе? Бала- 
лар сені тегін Алдаркөсе демейді екен 
ғой,-- деді оған риза болып. 

-- Ақыры келістік қой. 

-- Ие. 

-- Олай болса жүр, спорт алаңына бара- 
йық, әне, балалар да жыйналып қалыпты. -- 
Сейіл ашық терезеден сыртқа басын сұғып 
иегімен мектеп жақты нұсқады. 


жаз 


Класты даңғазалай гуілдесіп отырған ба- 
лалар есікті аша берген Гүлжанды көріп 
жым болды. Класс ішінде шыбынның ызыңы 
естілердей тыныштық орнады. Гүлжанның 
класқа жарқылдап көңілді кіргенін балалар 
да байқап қалды. Оқушылар кешегі бақылау 
жұмысының нәтижесін білуге құмартып, 
оқытушының қолындағы дәптерлерге үңі- 
лісті. 

-- Балалар,-- деді Гүлжан, ашық даусы- 
Мен күлімсірей сәлемдескеннен кейін, ке- 
шегі бақылау есебін көпшілігің дұрыс шы- 
ғарыпсың. Бір қуанарлық жаңалық, бұрын 
бақылаудан үштен жоғары баға алмай жүр- 
гендер де ешбір қате жібермепті. 

Оқушыларды жағалай шолып өткен Мұға- 
лиманың өткір қара көздері ең соңғы қатар- 
дағы Қайырға түсті. Бет алдына күн сәулесі 
түсіп, мазалағандай Қайыр оқытушыдан жү- 
зін тайдырып жіберді. 

-- Әсіресе,- деді Гүлжан Қайырдың дәп- 
терін ашып, балаларға көрсете,-- есепті өте 
жақсы шығарғандардың бірі-- Жарасов. Ке- 
регекөз дәптер бетінде қызыл сыямен бат- 
тыйта жазылған «5» тұр. Шынында, бұрын 
мықтағанда «3» тен аса алмайтын Қайырдың 
кенеттен үздік алға шығуы таңқаларлық іс 
еді. 

-- Жарасов, сол есепті тақтаға шығар- 
шы,-- деген мұғалімнің дауысын естігенде, 
Қайырдың тұла бойы мұздап кетті. Көз ал- 
ды тұманданып, екі беті от шарпығандай ду- 
Ду етті. Ол енжар басып тақтаға беттеді. 

-- Бәрің де тыңдаңдар,- деп оқытушы 
бақылау мәселе есебін оқып шықты. Күдік 
пен хауіп салын суға кетірген Қайыр, есеп- 
тің алғашқы амалын әрең шығарды да, тұ- 
рып қалды. Әрі қарай өзі шығарып кетер 
Деп Гүлжан есептің бірер жерін көрсеткені- 
Мен, от алмай қақалып сөне берген мотор 
сыяқты, Қайыр іркіле берді. ” 

Мұғалімнің жүзіндегі жайдарылық көмес- 
кіленіп, қабағы кірбең тартты. 


-- Жарасов, кешегі шығарған есебіңді 
жаңа көргендей болып тұрғаныңның себебі 
не!-- Қайыр жауапты еденнен іздегендей, 
басын төмен салбыратып, үнсіз қалды. 

Бір сәтке тына қалған бөлме ішінен қо- 
лын көтеріп, Толқын: 

-- Гүлжан Дүйсенбековна, Жарасов ба- 
қылау есебін Есеналиннен түп-түгел. көші- 
ріп алды,-- деп бір қағазды ұсынды. Қағаз- 
да былай делінген екен: 

«Қайыр, төмендегі есептерді тез жазып ал 
да, қағазды жітір, ұсталып қалсаң апай тө- 
бемізді ояды». 1 

Сейілдің жазуын көрген Мұғалима үнсіз 
Қайыр мен Сейілге оқты көзімен қадала екі 
рет қарады да, дәптердегі бесті белуарынан 
бір сызды. 

М, Хасенов. 


ҚАРАТОРҒАЙ 


Алма ағаштың басынан 
Көріп қараторғайды. 
Інім менің Асылқан 


«Ұшырам!» -- деп болмайды. 


-Апам айтты сол кезде: 
«Ұшырма сен торғайды -- 
Зыянкестен ол өзге 
Жемісіңді қорғайды» 


Бұтаққа ұя іліпті, 
Орын тауып ыңғайлы. 
Ертеңіне күліп тұр, 
Әңгіме ғып сол жайды: 


«Үй жасадым мен жаңа, 
Торғайыма оңтайлы. 
Алмамызға енді, аға, 
Қаршыға да қонбайды». 


А. АСЫЛБЕКОВ. 


ӘҢГІМЕ 


Ерболдың әкесі бүгін жұмысқа бармай, 
ертеңгі тамақты бірге ішкен. Ойласа, дема- 
лыс екен. Апасы магазин аралау үшін жый- 
нала бастады. Демалыс күні онда ойыншық 
көп болатынын ол анада көрген. 

«Е, апамнан қалмайын, магазинге барған 
соң ойыншық алып бер десем, алып бере 
салады» -- деп ойлап: 

-- Апа, мен де барайын,-- деді. 

-- Бармай-ақ қой. Қанешпен бірге үйде 
отыр. Ойыншықты өзім әкеп берем, келген 
соң қыдырамыз,-- деді апасы. 

-- Жоқ, менің қыдырғым келмейді. Және 
сен ұмытшақсың, ойыншық әкелмейсің,- 
деді 

-- Адасып кетерсің. 

-- Жоқ, адаспаймын, мен Мұса емеспін 
ғой адасып кететін. 

Атының алдыңғы аяғын сындырып қоятын 
Мұса деген бала көшеге шығып адасып кет- 

кен. Содан бері ауладағы барлық балалар- 
дың апалары «адасып кетесің, үйде отыр» 
деп балаларын сыртқа шығармайтын. 

Ербол болмаған соң апасы ертіп шықты. 
«Бүгін бар кісілердің әкем сыяқты жұмыс 
істемейтін болғаны-ау»-- деп ойлады Ер- 
бол. Көше толы олай-бұлай жүріп жатқан 
адамдар. Өзі сыяқты апалары зорға ертіп 
шыққан балалар да бар екен. 

Жүріп келеді. Үлкен магазинге жақында- 
ды. Маңдайында қызыл, көк, тағы сондай 
шамдар жарқырап тұр. Ең жоғарыға ілінген 
қызыл тулар да желбіреп қояды. Әсем-ақ. 
Аралап келеді. Ол өте көңілді. Апасының 
ұстап келе жатқан қолынан ойнап сілкілеп 
қояды, кейде алға озыңқырап кетеді. 
Апасы: 

-- Кісілерге соқтығып қалма, алысқа ұза- 
ма,-- деп ескертеді. 

Бір мүйістен өте бере тағы үлкен мага- 
зин кездесті. Іші толы ойыншық екен. Нағыз 
Ерболдың іздеген магазині. Көзіне дүрбі ұс- 
тап тұрған капитаны бар кеме қандай жақ- 
сы. Есік алдындағы арыққа жүзгіссе тамаша 
болар еді. Әне жүк тасыйтын машина тұр. 
Бұрап-бұрап қалсаң, жүйтки жөнеледі. Ол 
да жақсы. Суға қарғығалы тұрғандай, оңтай- 
ланып бір төмен, бір жоғары секірген адам 
ойыншық тұр. Қызығып кетті. Әлгі адам 
жылдам-жылдам қарғыйды кеп. Бүйірінен 
қысып қалса, ысқырып жібереді. Судан та- 
ғы қарғыйды. Көйлегі “де жолақ-- теңізші- 
нің көйлегі. Өзі мәз боп күліп тұр. 

Әдемі ойыншықтар көп-ақ. «Әттең апам 
бәрін әпере бермейді ғой. Мейлі, ең болма- 
са кеме мен ысқыратын адамды алып бер- 
се болғаны. Жоқ, бәрінен машина артық. 
Аулада зырылдатып жүргізсең. Сатан мен 
Мұса қалай қызығар еді» -- деп ойлады Ер- 
бол. Барлық зейіні ойыншықта, . сан рет жа- 
ғалай жүріп қарап шықты. Итке айбат шегіп 
дүрдиіп тұрған мысықты көргенде, танауын 
тыржыйтып мазақтады да, күліп жіберді. 
«Ту, мұндай да ойыншық көп болады екен- 
ау!» 

-- Апа, маған ең болмаса кеме мен адам- 
ды алып берші,-- деді ол. 

Апасы жауап қатпады. Ол қолынан тарт- 
пақ болып жанына қараса, ешкім жоқ. Жүгі- 


ріп анадай жерде тұрған бір кісіге барса, 
киімі ұқсас біреу екен. Жеңінен ұстай алып 
еді, ұялып қалды. Жүгіре жөнелді. Апам бо- 
лар деп екі-үш кісіге жетті, бірақ бәрі бас- 
қа. Байқамай озып кеткен шығармын деп ке- 
рі жүрді. Көшіп кеткендей жаңағы магазин 
де жоқ орнында. 

Ербол енді ойыншықты ұмытып, апасын, 
әкесін іздеді. «Бағана неге үйде қалмадым 
екен. Қанешке қу түлкінің қасқырды қалай 
алдағанын оқытып тыңдағанымда ғой.-- 
Білесің ғой, қайта-қайта несіне оқый бере- 
мін,- десе де, кейін оқып берер еді. Апам 
көшеге ертпегенге жақсы көрмейтін болар 
"десем, адасатынымды біледі екен ғой. Қа- 
зір тапсам енді үйден шықпаспын. Қанешті 
ертіп қыдырып кетпесе не қылсын». -- деп 
Өйлады Ербол. 

Күн ыстық. Көшеде кісілер көп-ақ. Топ- 
топ болып ағылып жатыр. Ерболға көп уа- 
ыт өткендей. Апасын сағына бастады. Көзі- 
не жас та келді. Ананың қасында болу қан- 
дай жақсы. Бағана қолынан ұстап жүргенде 
адаспас па еді. Ескертсе де болмай бөлек 
кетіп, міне енді... 

Ол әдемі ақ тоқаштар қойылған терезенің 
алдына келгенде тамақ жегісі 
келгендей болды. Әнебір бетінде 
тәттісі бар кішкентайын жер ме 
еді. 

Осы кезде біреу сыртынан қа- , 
рай қалды. Бұрылып қараса, бо- 
йы өзінен үлкен милиционер екен. 
Милиционер тентек балаларды 
алып кетеді деп апасының айтқаны 
есіне түсіп қорқа қалды. «Қандай 
тентектік жасадым» деп ойлады. 

-- Не істеп жүрсің, балақай?-- 


деді Милиционер күлімсірей, қолын маңда- 
йына апарып. 

-- Әшейін. 

-- Атың кім? 

-- Ербол. " 

-- Ербол, жақсы есім екен. Менің атым 
Мұрат, таныс болайық,-- деп күлді. Ербол 
мақұлдап басын изеді. 

Содан кейін Мұрат ағай: 

-- Апаң қайда?-- деді. 

-- Мана базарға келген, содан... 

Оның апасы есіне түсіп, қарны ашты ма, 
әйтеуір, Мұрат ағайдың иығына басын сүйеп 
ақырын ғана өксіп жылап қоя берді. Бірақ 
тамақ жегісі келмейді, тек апасын тапса еді. 
Бәрінен апасына не жетсін. Мұрат ағай көте- 
ріп алып шашынан сыйпады: 


-- Қой, жылама, үлкен жігіт те жылай ма 
екен. Қазір апаңды тауып аламыз,-- деп жұ- 
батты. 

Кенет оның атын атап шақырған дауыс ес- 
тілді. Нақ апасының дауысы. Ербол басын 
көтеріп алып жалт қарады. «Апа» дейін деп 
еді, дауысы шықпай қойды. Сүйтсе жан-жа- 
ғына кезек қараған апасы көшедегілердің 
бәрінен озып асығып келеді екен. 

-- Апа! 

Жыламайын десе де болмай, 
тағы жылады. Жұдырығының сыр- 
тымен көзін сүртіп, мұрнын таза- 
лап қояды. Бірақ оған мұрын да, 
көз де көнер емес. 

Апасы оны көтеріп алып, ай- 
малап сүйіп жатыр. 

Өзін апасы жақсы 
дегені бекер екен. 

Ц. Сапаров. 


көрмейді 


өМлмЗТтете Зе 


( БҰЛБҰЛ МЕН ЕСЕК 


Ну орманнан шыққанда нәзік тембр, 
Күллі аң таңырқасып деді: 
-- кім бүл! 

Есектің құлағына қонып алып 
Құйқылжыта ән салған екен бұлбұл. 
Ән сырын терең ұғып сезе білген, 
Келіпті ақ қоян да көжегімен, 
Шығарды тұмсықтарын балықтар да 
Таулардың толқымалы өзенінен. 
Осы бір сұлу әнді жаны сүйіп 
Тыңдады аю, түйе, піл де ұйып. 
-- Бис! 
-- Бис! деп сартылдатты тұяқтарын 
Отырған бөренеде шошқа, киік, 

ШЫ. Арыстан адырайып түйіледі, 


Мысал 


Қутыңдап қызыл түлкі сүйінеді. 
Мәз болып ду-ду еткен қошеметке 
Көк есек деміл-деміл иіледі. 
Сартылы шапалақтың басылғанда, 
Көк есек тұта қалды басын алға, 
Міне қызы 

Бір де аң жоқ маңайында, 
Енді кімге Мақтанып, тасынарға! 
-- Қайда жоқ бол кетті! -- деп мына 

думан, 
Дел-сал боп есек сорлы құр аңырған. 
Мәселе түсінікті!.. 
Әнші бұлбұл 

Ұшып кеткен екен ғой құлағынан, 


Т. БЕРДИЯРОВ. 

ОЕТЯБРЬДІҢ 40 ЖЫЛДЫҒЫ ҚАРСАҢЫНДА 


жастың шағы 


Республикамыздың астанасы Алматының 
бұрынғы бейнесі жұрт қызығарлық емес еді. 
Ескі Алматының не зәулім, сәнді үйлері, не 
қазіргідей асфальтты, кең көшелері, не ағы- 
лып жатқан трамвай, троллейбустары жоқ 
болатын. Қаланың басқа жерлермен темір 
жол байланысы да жоқ еді. Мұнда келуші- 
лер атпен немесе жаяулап-жалпылап, жол 
бейнетін көріп, ұзақ жүріп азаптанып жете- 
тін. Жалғыз қабат аласа үйлердің терезесі- 
нен кеш болса керосин шамы ғана жылты- 
райтын. Осы ескі. Алматы бұрын Верный 
қаласы деп аталатын. 

Осыдан алпыс жыл бұрын, Верныйдан 
Піспек қаласына (бұл қазір Қырғызстанның 
астанасы Фрунзе) баратын жолмен кәдімгі 
жай арбаның үстінде-мығым денелі бір бала 
жетіп бара жатты. Бұл Піспек қаласындағы 
фельдшердің кенже үлы Миша еді. 

Фельдшер Фрунзені Піспектегі және оның 
айналасындағы ауыл-селолардағы жарлы- 
жақыбайлар жақсы көретін: Ол өте әділ 
және кішілейіл адам еді. Піспектегі Судей- 
ская көшесі мен Васильевская көшесінің түй- 

іскен бұрышында фельдшердің аурулар қа- 
былдайтын үйі болатын. Ал, соның ауласын- 
да, ұзынша жер үйде оның семьясы тұратын. 
Оның семьясы үлкен еді. Қостя, Миша де- 
ген екі ұлы, Лидия, Қлавдия және Людми- 
ла деген үш қызы болатын. Василий Михай- 
лович Фрунзе өзінің балаларын барынша 
мәдениетті оқыған адам қылып тәрбиелеуді 
арман етті. Оларды кітапты жанындай сүю- 
ге баулыды. Осының арқасында Миша бес 
жасында кітап оқый алатын болды. 

Василий Михайлович өзінің қалтасындағы 
соңғы бар қаражатын салса да, алдымен ба- 
лаларын оқуға жіберді. Верный қаласында- 
ғы тимназияға оқуға әуелі Қостя аттанды, 
артыйан екі жылдан соң оған Миша да жө- 
нелді. Ол кезде кішкентай Піспекпен салыс- 
тырғанда Верный оған үп-үлкен қала боп 
көрінуі де мүмкін. Қаланың нақ орта тұсын- 
да, Александров скверінің қарсы алдында 
ер балалар гимназиясының бір қатарлы үйі 
тұратын. Бүл үй Алматыда осы уақытқа де- 
Йін бар. Гимназияның ескі үйі қазіргі Совет 
көшесінің бойындағы С. М. Қиров атында- 
ғы қазақтың мемлекеттік университетінің 
ауласында тұрады. Қазір оның үстінен екін- 
ші қабат үй салынған. 

Миша оқушылық өмірмен байланысты, 
ауыр, қыйыншылық тұрмысты да басынан 
кешірді. Ол оқып жүрген кезде, көп үзамай 
оның әкесі қайтыс болды. Миша қаражаттан 
қыйыншылық көрді. Оқу ақысын төлемегені 
үшін балаларын шығарып тастамауды өті- 
ніп, анасы сан рет гимназия басшыларына 
жалынды. Бір жолы Мишаны тимназиядан 
тіпті шығарып та жіберді. Анасы Піспектен 
өзіндегі бар соңғы қаражатты жіберген сон 
ғана оны гимназияға қайта алды. 

Міне, осындай тұрмыс ауыртпалығын көр- 
се де, Миша гимназиядағы байлардың бала- 
ларынан анағұрлым үздік оқыды. Ол әрі кө- 
цілді, сауықшыл бала болды. Аңшылықпен 
әуестенді, серуендеп гербарийлер де жый- 
нады, музыканы да жанындай сүйіп, гимна- 
зиядағы хорға қатысып, ән де салды. Әсіре- 
се, сабақты өте жақсы оқыды. 

Оқытушылар, әсіресе, оның тарих пәні мен 
шетел тілдеріне қабілеттілігі барын байқа- 
ды. Сондықтан да, осы кезде француз тілі- 
нің мұғалімі гимназист Фрунземен тату дос 
болды. Ал, бұл жай мұғалім емес еді. Ол 
бір кезде Франциядан қашып келген, Париж 
коммунасына қатысқан адам болды. Оның 
бұл сырын гимназистер өздері ғана біліп, 
сыртқа жаймайтын. 


Гимназияда оқып жүрген жылдары Миша 
Фрунзе тұңғыш рет жасырын кітаптармен 
танысты. Мұндай кітаптарды Верныйға бас- 
қа алыс жерлерде оқып жүрген студенттер 
каникулға келген кездерінде ала келуші еді. 
Олардың әкелген кітаптарының ішінде не- 
шетүрлісі болатын. Онда революциялық өр- 
леудің өріс алып бара жатқаны туралы, Рос- 
сияның жүрегі Петербургте студенттер мен 
жұмысшылар үйірмелерінің жайы туралы, 
тағы сол сыяқты көптеген саяси кітаптар да 
болушы еді. 

1904 жылы көктемде Миша Фрунзе гимна- 
зияны бітіру емтихандарын тапсырды. Вер- 
ный гимназиясында өткен сол емтихан күн- 
дері туралы мынадай бір қысқаша мәлімет- 
тер табылды: «8 сағат, 15 минут. Емтихан 
тапсырушылар іске кірісті. Сағат 10-да 
Фрунзе мен Иванов жұмыстарын таза қағаз- 
ға көшіруге кірісті». Бұл ауызша тілден өт- 
кен емтихан еді. Фрунзе «И. С. Тургенев 
туралы» деген тақырыпта шығарма жазған. 
Оның шығармасы протоколда ең жақсы шы- 
ғармалардың бірі деп бағаланған. Геомет- 
риядан жазбаша болған емтиханда да Миша 
жұмысын бірінші тапсырып, бестік баға 
алады. 

Сөйтіп, Михаил Фрунзе гимназиядан кәме- 
леттік аттестат алып шығады. Онда барлық 
сабақтан әған бестік баға қойылған. Мұны 
Михаил Фрунзенін мына суреттегі аттеста- 
тынан да көруге болады. % 

Гимназияны бітіргеннен кейін, жас Фрун- 
зе өзінің айрықша зор қабілетін жеке қара- 
басының қамы үшін емес, халық бақыты 
үшін жұмсауды мақсат етті. 

1904 жылы Михаил Фрунзе Петербургке 
барып, Политехникалық институтке оқуға 
түсті. Осы жылдың ноябрь айында больше- 
виктер партиясының мүшелігіне өтті. Сол 
күннен бастап ол революционерлік жасырын 
жұмыстар атқарды. Оның ендігі өмірі кү- 
респен өтті. Бұл жолда талай хауіп-қатерді 
Де, ауыр қыйыншылықтарды да басынан ке- 
шірді. Михаил Фрунзе жеті жыл түрмеде 
отырып шыкты. Екі рет оны өлім жазасына 
да кесуге үкім шығарды. Талай рет өлімші 
халге де түсті. Бірақ, табанды революционер- 
Ді ешнәрсе мұқалта алмады. Ол революция- 
лық күрестен таймады. 

Михаил Фрунзе екі революцияның екеуіне 
де қатысты. Октябрь революциясы жеңген- 
нен кейін Қызыл Армияның көрнекті қол- 
басшысы болды. Оның қолбасшылығымен 
қызыләскерлер Қолчаққа, Врангельге қатты 
соққы берді, Түркестан мен Қырымды азат 
етті, басмашыларға қарсы соғысты. Михаил 


Васильевич қайтыс 
болды. 

Тамаша қолбасшының жастық шағын айт- 
қанда, тағы бір жайға тоқталмай кетуге 
болмайды. Қырғыз ССР-ның астанасы-- 
Фрунзе музейінде үстінде ұшқыш формасы 
бар, арықша келген жас жігіттің суреті қа- 
бырғада ілулі тұр. Ол-- батыр қолбасшы- 
ның ұлы Тимур Фрунзе. Бірақ, ол ешуақыт- 
та әкесінің даңқын өз мақсатына пайдала- 
нып көрген жан емес. Өзінің анкетасында 
Тимур: «Әкем революцияға дейін -- револю- 
ционер, революциядан кейін -- әскери қыз- 
метші» -- деп қана жазған. 

Тимур да әкесіне тартқан үл болды. Ұлы 
Отан соғысы басталған кезде Тимур ұшқыш- 
тық мамандық алды. Ол соғысқа қатысып, 
жауларға қарсы пағыз батырларша күресті. 
Ерлік ҡүреспен майданда қаза болды. Ар- 
тынша Тимур Фрунзеге Совет Одағының Ба- 
тыры атағы берілді. 

Революция қолбасшысы Михаил Фрунзе- 
нің тамаша өмірі, оның баласы Тимурдің 
ерлігі еліміздегі жас ұрпаққа қашанда үлгі- 
өнеге болады. 


Фрунзе 1925 жылы 


И. Стрелкова. 

Омар Шипин 


ЖАНГЕЛДИН 


ПОЭМА 


Халық ақыны-Омар Шипин Ұлы Октябрь социалистік 
революциясының даңқты 40 жылдығына арнап қазақ рв- 
волюционері Әліби Жангелдин өмірінен көлемді поэма 
жазды. Біз сол поэмадан үзінді жариялап отырмыз. 


Ертеден елге аян Қазан қала, 
Жататын көптен бері маңғаздана. 
Жүр оның көшесінде оқу іздеп, 
Торғайдан кеше келген жалғыз бала. 
Таусылып қаражаты ашып-арып, 
Қолына қуатсыздан таяқ алып, 
Қыйсайып қыңырайған аласа үйге, 
Жас Әли жарды сүзе кірді барып. 
Әуелі не дерін ол біле алмады, 
Жүрегі шерге толды, қуанбады. 
Қақпада үнсіз-тілсіз қалды қатып, 
Сол үйдің иесінен сыр алғалы. 
Жарлылық қайда барса қалыспады, 
Жарлылық қайыршы боп тал ұстады. 
Жарлылық қайда барса етек тартып, 
Еңсені таудай қонып жаныштады. 
Кісі екен үй иесі бір қарт орыс, 
Ертеден бұл қаланы қылған қоныс, 
Баланы ертіп кірді лашыққа, 

Сыр алғы адамдай-ақ көптен таныс. 
Әлиді сол орыс шал асырады, 

Жас өмір гүлдей берді, жасымады. 
Жас жігер жарқылдаған, тартынбаған 
Ертеңге, жақсы күнге асығады. 
Әлиді қала байы жұмысқа алды, 
Еңсесін алғыр бала тік ұстады. 
(Ойлады орыс шалын -- қамқоршысын, 
Қырдағы әкімдермен ұғыспады. 
Куүпецтер көп жұмысты баспалатты, 
Әлиге өмір жүгін жастан артты, 
Жас өндір тартынбады, аянбады, 


Аз күнде азын-аулақ ақша тапты. 

Еске алса өзі кешкен жарлылықты, 

Орыстың биікті жаны ұқты, 

Солардың кәмегінің арқасында, 

Ол талай тақсыретті алып жықты. 

Келсе де Торғайдың шет даласынан, 

Көрді ол орыс шалын жаны ашыған. 

Адаспай ағайынын алды тауып, 

Қазанның алпыс жатқан қаласынан, 

Сол үйде жата берді, жата берді, 

Оқы деп орыс шалы бата берді. 

Арттағы ағайындар бұза алмады, 

Оқуға денін қойған қатал ер, 

Ақыры оқуға ол келіп түсті, 

Аңылы айдай болып көгіне ұшты. 

Әуелде меңгеру де болды қыйын, 

Бой жетіп көз көрмейтін көріністі. 

Қағылып қалғаннан соң қолда тыйын, 

Дегенмен оқу оған болды қыйын. 

Еш жанға білдірмеді, сыр бермеді, 

Қазанда қаңғырып ол жүрген күйін. 

Кетпейді ел сағынып көзінен жас, 

Бір жағы оқу қыйын, тамақтан да аш, 

Іңірде отын бұтап жатқанында, 

Жанынан жайлап басып өтті бір мас. 

Былғаңдап Әлиді мас өтті соғып, 

Түрі бар қалжыраған қалға:! тоңып, 

-- Жас қазақ, жалбарынам,- деді сол 
масу- 


Кетсейші біздің үйге бір күн қонып. 

Деді Әли:-- төбелессең шықшы, дербес, 
Бұл жерде болмас мүмкін бойым теңдес. 
Кім біліп сүйегімді, кім аЛады! 

Жіберсең жер астына барса келмес. 

Ол айтты: -- Қазақ бала, олай деме, 

Мен өлмей сен өлем деп қайғы жеме. | 
Жас бала жаным ашып іздеп келдім. 
Қызығып өлтіремін сенің неңе! 

Хауіпті серпіп тастап албырт жастық. 
Бұл маған істейді деп неге қастық! 
Тәуекел ежелгі сөз ел қорғаны, 

Ер бала қынай белін буды тас қып. 
Ақыры мас үйіне болды қонақ, 

Балаға қамсыз болды тәсенк, тамақ, 


Мас емес, жансыз келген орыс екен, 


«Жас бала жаңа оқудан ал» -- деп сабақ. 
жаңа оқуың қандай ғылым, 


Бала айтты: 
Боямай білдіріңіз ашып сырын! 

Ол айтты: -- жүре-жүре түсінерсің, 
Тетігі тоқсан сөздің жалғыз түйін. 
Орыстың елден озық ғылымы бар, 
Білген жан дүние сырын бұрын ұғар, 
Орыстың өрен жүйрік иөп ұлы бар, 
Олардың кеудесінде күн нұры бар. 
Орыстың теңдесі жоқ ғалымдары 
Кеудеде жанып жатқан жалындары, 
Естіп пе ең Чернышевский деген атты, 
Дәл сондай толып жатқан бар ұлдары.- 
Тағы айтты:-- біз құпыя сыры қыйын, 
Әмірдің төңкереміз тұңғыйығын, 
Маркстің ұлы ілімін үйрететін 

Астыртын бұл қалада құрылды ұйым. 
Ол ілім ашады өмір жаңалығын 
Білдіріп дүниенің даналығын. 
Езілген ер еңбекші түсінеді, 
Алдағы ататұғын таң анығын. 
Жас бала оның сөзін ішке тү 
Сырына сол ілімнің қалды ұйып, 

-- Ағатай, айтқаныңа көндім,- деді,- 
Шығардың бұл ойыңмен шыңға биін. 
Маркстің тең келер жоқ ақылына, 

Сол сенің әкең, шешең, жақының да, 
Езілген елдің табын қолға ұстаған. 
Ұқсайды ол бұл ғаламның батырына. 
Ленин жүр Маркстің туын ұстап, 
Онымен жұрттың бәрі ұғыныспақ. 
Қазағым, содан баңыт сен табасың. 
Келеді ол шұғылалы күнді нұсқап. 
Олардың көп қой тіпті көргендері, 
Осы ғой бізге қолын берген жері, 
Солардың ақылымен бақыт таппақ, 
Ұйысса тізе қосып ел ерле 5 
Әли де тәуекелге белін буды, 
Оқудан жандарм да оны қуды. 
Сескенбей қыйындықтан алда тұрған. 
Жас жігіт етігімен кешті суды. 
Өлімнің дар ағашы құрылды бір, 
Қалықтап кетерілді азалы жыр, 


Қырылып жас қыршындар құрбан болды, 


Атақты 1905 жыл. 
Ол жылдар халық үшін түсті сорға, 
Талайлар қалып қойды жарты жолда, 


Барды ғой патшаға ертіп, қалың жұртты, 


Алдамшы анттан безген Гапон Молда. 

Барды ғой сонда елжіреп ел жүрегі, 

Қанды жас көзден ағып мөлдіреді,. 

Арызын айта барған қалың жұртқа, 
“Патшаның атылды ғой зеңбірегі, 

Бұл жолда қырық күн қырғын, Мың күн 


сүргін 


Иықта жатты жүгі талай жылдың. 


Сол күн бір ескерткіші Сыңылданып, 
Қағазда қалды ізі езгі жырдын, 

Ол кезде күн шықты Ма, таң атты ма! 
Ол кезде жұрт жарлыны жаратты ма! 
Әлиді айдап барып салмақ. болды, 
Ауызы темір құлып абақтыға. 
Қазаннан қараңғыда Әли шығып, 
Белдерден бәденедей өтті бұғып, 
Аңсады еркіндікті, еңіреді, 

Жігерін жасытпады отты Үміт. 
Таптады етігімен талай жерді, 
Жаутаңдап жан-жағына қарай берді. 
Қазан Мен екі арасы екі айлық жер, 


“Ақыры Москваға жаяу келді. 


Москва! Көк күмбезді қала екенсің, 
Адамзат өмірінде дана екенсің, 
Алыстан аңсап келген кедей ұлын 
Сен де бір паналатар ана екенсің. 
Жарлы өмір, жастық өмір уанғанмен, 
Москва көркін көріп қуанғанмен, 

Сол кезгі патшалықтың жендеттері 
Әлиге болып кетті тұманмен тең. 
Орыстан тағы да Әли туыс тапты, 
Еңбекші ел ерлік туын тік ұстапты. 
Кәрсе де қызыл қанды көшеде аққан 
Көңілі жарлылардың суыспапты. 
Орыстың ойлап тұрса жаны терең, 
Сырласар сорлылардың бәріменен, 
Сол кезде жас Әлиді сақтап қалған 
Орысты адамзаттың ары дер ем. 


ЖАЗ ҚЫЗЫҒЫ БАСТАЛДЫ! 


ШОҚАН КІМ БОЛҒАН? 


Кішкене сары қыздың күнде көріп жүрген 
өз мектебінің маңдайшасына тесіле қарай 
қалуы өзгелердің назарын аударды. 

-- Жаңа көрдің бе? Неге сонша қадал- 
дың? -- деп сұрады достары. Бұған жауап 
берудің орнына, оларға Галяның өзі сұрақ 
берді. 

-- Жолдастар, біздің мектеп қалай ата- 
лады, кәне кім біледі? 


ТАЛДЫҚОРҒАН 


ыу 
“ГЕНТЕК С.Сталин 
ТЕае>-- 
5 
%2 
Қоғалы 
Сдрьөӛек 


ж” 
ж” 


Киров совхозы а” 
Ш.Уәлиханов 2 
АТЫНДАҒЫ 2 кше” 
колхоз - 


-- Со да сөз боп па? -- деп достары ду 
күлді.-«Шоқан Уәлиханов атындағы орта 
мектеп» -- деп аталатынын өзің әлі күнге 
білмейсің бе?-- десті олар жапа-тармағай. 

-- Дұрыс. Оны мен де білем. 

-- Енді нені білмейсін? 

Бұл сұраққа Галя: 

л, Шоқан Уәлиханов кім болған? -- 
деп қайта сурақпен жауап берді. 
Шо... Шо... ол кісі... 

Балалар күліп жіберді. 

-- Ех, күлеміз, бірақ өзімізге өзіміз күліп 
тұрғанымызды білмейміз,--деді Галя.- Мұ- 
нымыз үят, өте үят. Папамның маған бүгінгі 
ойда жоқта берген осы сұрағына мен де қат- 
ты қысылдым. 

Галяның мына сөзі кластас достарының 
көпшілігін ойландырды. 

жже 

Отряд советінің мәжілісіне класс жетекшісі 
Роза Никоноровна Баличева, аға пионер во- 
жатыйы Роза Афанасьеввна Шикова мен 
звено вожатыйлары түгел шақырылды. Сөз 
осы мәжілісте қаралатын мәселенің күн тәр- 
тібіне қойылуына себеп болған отряд сове- 
тінің мүшесі Галя Бабичке берілді. 

-- Біз осы мектепте жетінші жыл оқый- 


І 
ҚАРАБУЛАҚ СЕЛОСЫ 


- БУДЕННЫЙ АТЫНДАҒЫ 
75 


колхоз 


-7 


-” 


мыз,-- деді ол салмақпен,- міне, быйыл 
мектебіміз тұңғыш рет өзінің оныншы класс 
оқушыларын өмір жолына шығарып салға- 
лы отыр. Демек, мектебіміздің құрылғанына 
быйыл он жыл толады. Өзгені білмеймін, 
мен өзім осы уақытқа дейін Шоқан Уәли- 
хановтың кім екенін: білмегеніме қатты ұя- 
ламын. Шоқанның қазақ халқының алғаш- 
қы ғалымы болғандығынан басқа өзге ба- 
лалар да ештеме біле алмады. Менің ұүсыны- 
сым... 

Галя Бабия көктемде папасының ойда 
жоқта қойған сұрағына дүрыс та толық 
жауап берудің жолдарын талай рет іздесті- 
ріп көрген еді. Ол үшін Галя мектеп мұға- 
Лімдерімен де әңгімелесті, кітапханашы 
апаймен де ақылдасты. Алғашқыдағыдай 
емес, Шоқан жөнінде біраз хабардар да бо- 


лып қалды өзі. Дегенмен әлі жеткіліксіз. 
Әлі де қарастыру керек. 

Осы ойларын Галя отряд советінің алдына 
жайып салды. Галяның бұл ойына өзгелер 
де пікірлерін қосты. Сөйтіп отряд советі мы- 
надай қаулы алды: 

І. Шоқан Уәлиханов туралы матерналдар- 
ды үнемі жыйнау. 

2. Жыл сайын Шоқан Уәлихановтың ту- 
ған күні мектепте аталып өтіп, ғалымның 
өмірі, қызметі туралы табылған жаңа дерек- 
тер дружина пионерлерінің алдында хабар- 
ланып отырылуы. 

3. Бұл жолдағы 
тінде: 

а) Алматыға, жазушы Сәбит Мұқанов- 
қа хат жазу. 

6) Осы Талдықорған облысындағы 
28 Гвардияшылар ауданындағы Шо- 
қан Уәлихановтың ескерткішін қам- 
қорлыққа алған Шоқан Уәлиханов 
атындағы мектеппен хабарласу. 

4. Жазғы каникулда отряд пионерлері екі 

топқа бөлініп, бірі -- сол Шоқан ескерткіші- 
не, екінші топ Шоқанның Талдықорған о6- 
Лысы бойынша жасаған саяхатының ізімен 
жорық ұйымдастыру, ғалымның жүріп өт- 
кен жолында үлкендермен кездесу жасап, 
материалдар жыйнастыру. 
5. Дружина советінен жаңа оқу жылына 
дейін жас суретшілердің Шоқан Уәлиханов- 
тың үлкен портретін жасау жөнінде конкурс 
ұйымдастыруды сұрау. Сонымен бірге өз 
мектебінің осындай тарихын зерттеуде дру- 
жинаның басқа пионерлерінің де назарын 
аудару... 

Жақсы ұсыныс өз қолдаушыларын тапты. 
Көктемде от алған «Шоқан кім болған?» - 
Деген ой оқу жылының аяғына дейін қана- 
тын кең жайып, бүкіл дружина пионерлерін 
баурап болған еді. 

Міне, ұсыныс авторлары -- жетінші клас- 
тықтар Галя Бабич, Виктор Белошев. Дру- 
жина советінің председателі Лариса Дьяко- 
нова үлкен стол үстіндегі маршрут -- карта- 
ға айнала төніп тұр. 

-- 15 ҡүн,-- дейді Виктор күлімсірей,-- 
Бүл уақыттың ішінде талай жерді көріп, та- 
Лай тарихты жыйнап келмейміз бе? Тек 
мына жолда Галялар осалдық көрсетіп, бол- 
дырып қалып жүрмесе? 

т- Е, Виктор, сен өзіңе мықты болсаң бо- 
лар, әнеугүні Текеліге , жасаған алғашқы 


алғашқы шаралар ре- 


жаттығу сапарында жұрттан бұрын шөлдеп 
қалып бұлаққа жүгірген кім еді? Ал, мынау 
ол жолғыдай салқын көктем де емес, жаз 
ғой. Байқа. 

Галяның сөзіне Виктор үндеместен, енді 
өзінің жол жабдықтарын реттей берді. Осы 
кезде пионер бөлмесіне біртіндеп өзге от- 
рядтың да жорыққа шығатын пионерлері 
жыйнала бастаған еді. 

Бәрінің де жүзінде өзгеше бір қуаныштың 
сезімі байқалады. Әркім өз жол жабдықта- 
рын, рюкзактарын, кружка, ине-жіптеріне 
дейін қайта бір тексеріп алып, салып жатыр. 
Міне, жорық жетекшісі тарих пәнінің мұға- 
лімі Иван Никонорович Шаталов келгенде 
Шоқан Уәлихановтың Талдықорған облы- 
сында жасаған саяхатының ізімен жорыққа 
шыққалы тұрған 25 бала жүруге түгел әзір 
тұрды. 2 

Жетекші -- ұстаз сапта тұрған балаларды 
тағы бір рет айналып өтіп, көзбен шолып өт- 
ті де, жорық мақсаты жөнінде қайталап ес- 
ке салды. 

-- Ерігу жорығы емес бұл,- деді Иван 
Никонорович. Бұл -- үлкен жауапты жорық. 
Біз осы жорықтан қайтқанда «Шоқан Уәли- 
ханов кім болған?» -- деген сұраққа әрқай- 
сымыз өзімізше жауап бере алатын болуы- 
мыз керек... Сондықтан, жорық кезіндегі тө- 
зімталдық, байқағыштық сыяқты белгілі 


жайлардан басқа, әрқайсымыз үлкен бір 
экспедицияның мүшесі ретінде: сезінуміз 
керек... 


Шілденің күні әлі көтеріліп үлгере қойған 
жоқ-ты. Талдықорған қаласының Қалинин 
көшесінің бойымен «Жас саяхатшылар жы- 
рын» шырқаған бір топ ұландар кетіп ба- 
рады. Олардың сыртқы кейіптерінің өзі үл- 
кен бір сырды шерткендей. Арқаларында 
буылып түйілген рюкзактары мен палатка- 
лары оларға ауыртпалық келтірмейтін 
сыяқты. Аяқтарын шыйрақ басқан ұландарға 
ұзақ қарап қалған олардың ата-аналары да, 
мектеп мұғалімдері де жорықшыларды аса 
бір жауапты іске шығарып салғандай, жо- 
рықшылар көзден таса болған соң барып 
тарасты. 

Алғашқы қызықты жорық осылай бастал- 
ды. Сапарларың сәтті болсын, жас достар! 


Қ. Ыдырысов. 


Талдықорған қаласы, Шоқан 
Уәлиханов атындағы орта мектеп: 


Л. ТОЛСТОЙ. 


ӨРІКТІҢ СҮЙЕГІ 


ӘҢГІМЕЛЕР 


Шешесі балаларына түстіктің артынан 
бермек боп қараөрік сатып әкелді. Ол қа- 
раөріктерді тарелкаға салып стол үстіне 
қойды. Ваня ғұмырында қараөрік жеп көр- 
меген, сол үшін оларды қайта-қайта иіске- 
леді. Өрікке тамаша қызығып, оны жегісі 
келді де тұрды. Ол айналсоқтап қараөріктен 
кете алмай қойды. Бөлмеде ешкімсіз бір өзі 
оңаша қалғанда, ол шыдап тұра алмай, бір 
өрікті жып еткізіп алды да, жеп қойды. Түс- 
тіктің алдында шешесі қараөріктерді санап, 
бірінің жоғын көрді. Ол мұны әкеге айтты. 

Түстік ішуге отырғанда әке былай деп 
салды: «балалар, осы, бірің бір өрікті жеп 
қойған жоқсындар ма?» 

Бәрі жамырай: «жоқ» деді. Ваня, құдды 
шаяндай қып-қызыл боп кетіп, о да: «жоқ, 
мен жемедім»-- деді. 

Сонда әке: «оны сендердің біреуіңнің жеп 
қойғандарың жақсы да емес, бірақ, бәле он- 
да емес. Бәле өріктің ішінде сүйек бар, егер 
кім де кім оны жей білмей, сүйегімен жұтып 
қойса, ол бір күннен кейін өледі. Мен осы- 
дан қорқамын» -- деді. 


НАЙ 


Біздің кемеміз Африка жағасында якорьде 
тұрды. Қүн тамаша боп теңізден самал есіп 
түр еді, бірақ кешке қарай әуе райының бұ- 
зылып-ақ кеткені: тымырық болып нақ пеш- 
тен шыққан жалындай, құлазыған Сахара- 
дан ыстық жел көтерілді. . 

Қүн ұясына қонып бара жатқанда капи- 
тан палубаға шығып: «шомылайық!» -- деп 
дауыстасымен, іле сол минутында-ақ матрос- 
тар суға секіре-секіре түсісіп, желкенді су- 
ға жазып бекітті де, соның ішіне шопырла- 
сып шомыла бастады. 

Кемеде бізбен бірге екі бала болатын-ды. 
Бұл балалар суға бірінші боп секірсе де, 
желкеннің іші өздеріне тар болған соң, олар 
теңіз айдынында жарысып жүзбек болды. 

Бұл екеуі, бар күшімен кесерткеше сылаң- 
дай, якорь тасталған жердегі кеспекке қарай 
тарта жөнелді. 


16 


Ваня құп-қу боп кетті де: «Жоқ, мен сүйе- 
гін терезеден шығарып тастағанмын» -- 
деді. 

Отырғандардың бәрі ду күліп жібергенде, 
Ваня жылап та жіберді. 


ЫН 


Баланың біреуі алғашында жолдасынан 
озып шықса да, кейіннен қала бастады. Сол 
баланың әкесі, мосқал артиллерист, палуба- 
да тұрып баласына сүйсінумен болды. Ба- 
ласының қала бастағанын көріп әкесі оған: 


-- Қалыспа!. Ұмтыл барынша! -- деп да- 


уыстады. 
Палубада кенеттен біреу: «Жайын!» деп 
айқайлағанда, тұрғандардың бәрі судың 


ішінен теңіз кереметінің жонын көріп қалды. 


Жайын тура балаларға қарай жүзіп ба- 
рады. 5 

-- Қайт! Қайт! Кері қайтыңдар! Жа- 
йын! -- деп айқайлады артиллерист. 

Бірақ балалар оның айқайын есітпеді, бұ- 
рынғыдан да қаттырақ, көңілдірек даурыға 
алға, күліскен беттерімен онан әрі, жүзіп ке- 
те берді. 


Аппақ шүберектей қуарған артиллерист 
қатқан күйі балалардан көз алмай түр. 

Матростар жалма-жан қайықты суға тү- 
сіріп ішіне отырыса қалды да, ескекті көсіл- 
те геп, бар күшімен балаларға тартты, бірақ 
қайда, жайын балаларға жыйырма-ақ қа- 
дамдай қалғанда, бұлар әлдеқайда алыста 
еді. 

Балалар әуелде өздеріне айқайлаған да- 
уысты есітпеді және жайынды да көрген 
жоқ, кейіннен оның біреуі артына жалт қа- 
рағанда, біздің бәрімізге шыр еткен ашы 
дауыс естілді де, балалардың екеуі екі жақ- 
қа қаша жөнелді. 

Шыр еткен дауыс қалта қарап қалған ар- 
тиллеристі селк еткізіп оятқандай болды. Ол 
орнынан зеңбірекке атыла жүгірді. Дереу 
зеңбіректің мойнын бұрып жіберіп артына 
еңкейді де, нысанаға дәлдеп, пілтеге отты 
қойып-ақ қалды. 

Кемедегі біздің бүкіл бәріміз, қатерден 
қыбыр етпей, не болар екен деп күттік. 

Зеңбірек гүрс еткенде, біз артиллеристің 
зеңбіректің жанына бүктүсіп құлай кетіп, 
бетін алақанымен жаба салғанын көрдік. 
Жайынның және балалардың не болғанын 
біз көре алмай қалдық, өйткені біздің көз 
алдымызды заматта көк түтін баса қалды. 

Ал, су бетіндегі көк түтін сейілген кезде, 
түс-тұсынан ақырын күбір-күбір басталды 
да, үн дабыралана барып ақырында самбыр- 
лаған қуанышты айқай кеу-кеулей жөнелді. 

Мұны есіткен мосқал артиллерист бетін 


НЕГЕ БҰЛАЙ МАҚТАЙДЫ? 


«Сақтығында еш айып жоқ, жатпайды, 
Басқа теуіп жатсаңдағы қаппайды.» 
Майлыаяқты атам солай мақтайды, 
Сендіре алмай қойдым, бірақ, Ақтайды. 
Ақтай, міне, осыны айтсам көнбейді, 

Итім түгіл өзіме де сенбейді. 

-- Басқа тебу дггеніңді атама 

Кет дегенге кете қойса жөн,-- дейді. 

-- Олай болса, көзің анық жетсін,-- деп, 
Қақ маңдайдан Майлыаяқты тептім кеп. 
Мақтауымды айтып, тіпті, болмай-ақ, 

Арс етті де ала түсті Майлыаяқ. 

-- Басқа тепсе, демеп пе еді, қаппайды, 
Түсінбеймін, неге бұлай мақтайдып 

Ж. СМАҚОВ. 


ЗІШЕе 


ашып орнынан көтерілді де, теңізге қарады. 

Бұл кезде жайраған жайынның ақтарыл- 
ған сары қарыны толқынның бетінде шай- 
қалып бара жатыр еді. Осыдан бірнеше ми- 
нуттан кейін, әлгі қайық балаларға жүзіп 
барып, оларды кемеге жеткізді. 


Аударған М, НҰРТАЗИН. 


БӨНТЕМДЕ 


Інімді мен ерте ояттым: -- тұр-тұрлап, 
Құстар ұшып, келіп қапты қыйқулап. 
Үйрек анау ұшып жүрген ақырын, 

Мынау қаздар,- деп, көрсетіп жатырмын. 


Шақырады, інім қолын бұлғайды, 
Бірақ, қай құс оның сөзін тыңдайды!! 
Бәрі зулап көк жүзінде самғайды. 
Бәрі тынбай ән салады, сайрайды, 


Маған інім сұрақ қойды бір ауық, 
-- Құстар неге ән салады қуанып! 
-- Білмеүші ме ең келген олар бұл маңға 
Шұғылалы көктем күнін тойлауға! 


Қ. МҮСРЕПОВ. 

БӨБЕКТЕРГЕ АРНАЛҒАН ӨЛЕҢДЕР 


ЖАМАУ 


Көйлегіңнің етегін 
Жыртыпсың ғой, тентегім, 
Қане, көктеп көрейін, 
Қазір жамап берейін... 


Жамап болдым, ойнай ғой... 
Тоқта, сұмдық... ойбай, қой... 
Жамаумен бір бүріліп 
Шалбарым қапты ілігіп. 


ҰРЫ 


Қаймақты сүт бар шәңкеге 
Мысық кеп, көзін төңкере, 
Өңешін созып қарады. 
Өз ұртын өзі жалады. 


Ернеуде тұрды үңіліп, 
Күмп етті кенет сүрініп, 
Малтығып сүтке тұншықты 
Аянышты үн шықты. 


КӨЛ БАСЫНДА 


Көл жағасы -- зер кілем, 
Көнне итім аунады. 
Самал бетін желпіген 
Көлден балық ауладым. 


Қармағымның жеміне 

Қаптап келді шабақтар, 
Бір-біріне желіге, 

Дегендей: «Кел, тамақ бар!» 


Жемді тез кеп асады, 
Кей балық тым желөкпе. 
Озбыр қайда қашады 
Салдым ұстап шелекке. 


СЫЙПАЛАЙ БЕРДІМ АЯҒЫН 


ТИІН 


Бұртық аузың бүлкілдеп, 
Дірілдейді қыл құлақ, 
Жаңғағыңды біртіндеп 
Тауыстың ғой бүгін-ақ. 


Әлі жассың, жасқаншақ, 
Ұстамаймын сені мен, 
Орғып, қарғып қашқанша 
Достассаңшы Менімен. 


БАҚТАҒЫ ӘНШІЛЕР 


Міне, бізде тамаша: 

Жаз көркіне жараса, 

Бақта дуды молайтып 
Құстар отыр хор айтып. 
Көбі жаңа үйлерде 

«Қоныс» биін билеуде. 

«Үй сап берген, балалар, 
Көп жасаңдар!» -- деді олар. 


Ә. ТАБЫЛДИЕВ. 

Ағады өзен алдымда, 
Сыйпайды самал арқамнан... 
Жағада, жасыл шалғында 
Жатырмын түсіп шалқамнан. 


Исі де шөптің көктеген 
Салғандай еске талайды... 
Қараймын. сонау көкке мен, 
Ақ бұлттар маған қарайды. 


Түртеді шалғын басымнан, 
Қарайды маған күн күліп. 
Кенеттен біреу қасымнан 
Шошытты Мені шыңғырып. 


Лағын қуып киіктің 

Көн тазым жүйткіп келеді. 
Деуші едім бұрын сүйінтім, 
Ұнатпай қалдым Мен оны. 


Лаққа қазір жан қайғы, 

Ол соны Маған ұқтырды. 
Жалынып, байғұс маңрайды, 
Тебемнің шашы тік тұрды. 


Шыңғырды киік лағы , 
Жүгірдім алдан мен енді. 
Жер сүзе итім құлады, 
Зымырап лақ жөнелді. 


Аядым киік лағын, 
Итімді және аядым, 
Дегендей жаман құладың, 
Сыйпалай бердім аяғын... 


С. ЖИЕНБАЕВ. 


Басы Тянь-Шань тауларынан басталып, аяғы Арал 
теңізімен ұштасатын тасқынды Сырдария, Қызылор- 
да қаласына он километрдей қалғанда, оңтүстікке 
қарай кілт бұрылып, қойнау қалдырады. Бұл қой- 
науды Сыр бойының елі «Сабалақ» деп атаған. Бұл, 
шамасы, оның табиғат сыйпатына қарай қойылған 
ат болса керек. Саурында жусан Мен изеннен, шең- 
гел мен жыңғылдан басқа бұта жоң. Бұл қолтық, 
расында, сабалақ боп көрінуші еді. 

Сабалақ өңірі ғасырлар бойы, сараң әкедей, бе- 
зеріп жатса Сырдария одан да бетер, өгей анадай, 
жағасын жайлаған елге сүмесін бермей келді. Кей 
жылдары, кәріне мінгендей, арнасынан асып тәгіл- 
се, кей жылдары қасық суға зар етті. Асып-тө- 
гілгенде ауыл-қыстақтар суға батып-батып қасі- 
рет шексе, тартылып суалғанда халық аштыққа, жа- 
лаңаштыққа, жұтқа ұшырайтын еді. 

Сондыңтан Сыр бойын жайлаған елдің көп жыл- 
ғы арманы, тілегі асау өзенді ауыздықтау, оның 
тулаған толқынын игі ниетке жұмсау болып келді. 
Бұл арман тек Октябрь революциясы жеңістерінің 
нәтижесінде ғана жүзеге асты. Осыдан бірнеше 
жыл бұрын” сазарған Сабалақ өңіріне жаңа өмір 
келді. Асау өзенді ауыздықтауға аттанушылардың 
алғашқы тобы қойнауға шабуыл туын әкеліп тінті. 

Сары дала өзгере бастады. Оның Сабалақ аты Да 
өшіп, жаңа атқа ие болды. мұнда Тасбөгет поселке- 
сінің алғашқы ірге тасы қаланды. Қызылорда пло- 
тинасының құрылысы осылай басталды. 

Қызылорда плотинасының маңызы зор е Бұл 
құрылыс біткенде облыстың жаңын Маңдағы Сыр- 
дария, Тереңәзек, Жалағаш сыяқты аудандардың 
екі жүз мың гектардан астам егіндік жері, бір Мил- 
лион тоғыз жүз Мың гектар шабындық, жайылым 
жерлер суарылатын болады. Суармалы жерлер 
игерілуі нәтижесінде егіннің өнімі артады, әр генк- 
тар күріштен жетпіс бес центнерден, әр гектар би- 
дайдан қырық центнерден өнім алынады. 

Әрине, бұл үшін қыруар жұмыстар істелуі ке- 
рек. Басы Сырдарияның иінінен тік басталып, қой- 
науды жарып өткен арнаның ұзындығының өзі үш 
километрге созылды, кеңдігі екі жүз, тереңдігі он 
екі метрге жетті. Бұдан қазып шығарылған топы- 
рақты тасу үшін мың-мыңдаған вагондар керек 
“болды. 

Жаңа арнаның сағасына салынған алып қамалдай 
асқақ бетон қабырғалар мен темір қақпаларды КӨз- 
ге елестетіп көріңіздерші. Мұндағы Үлкен қақпа- 
ның өзі бесеу. Бұған сол жақ бас каналдың апты, 
оң, жақ бас каналдың үш кіші қақпасын қосыңыз. 
Әр үлкен қақпа секундына" екі жүз елу текшеметр 
су өткізетін болса, ұлылы- і барлық қақпадан 
бір ІТІСЕк қанша су өтетінін өздерің байқарсың- 
дар! 

Құрылысқа арнап салынған бетон заводының 
ұшының өзі бес қабат. Құм, тас төгілетін, терең ҡа- 
Нал пішіндес, бір галлереяның ұзындығы 200 Метр. 


Тастарды уатып іріктейтін транспортердің ұзынды- 
ғы елу метрге, іріктелген тастарды бесінші қабат- 
қа дейін көтеріп апаратын транспортердің ұзынды- 
ғы алпыс жеті метрге жетеді. 

Бұдан басқа, мұнда күші жеті Мың ниловаттық 
электр станциясы, күрделі Механикалық мастерской, 
автобаза, ағаш өңдеу комбинаты, трактор паркі 
бар. Құрылыс материалдарын жеткізіп тұру үшін 
ұзындығы жеті километрге жуық темір жоп салы- 
нып, ол Ташкент темір жолымен жалғастырылды. 

Қызылорда плотинасы алуан ерліктер Мен қа- 
жырлы күрестер мектебі болды. Ондаған еңбек 
озаттарының есімі республикамыздың түнпір-түкпі- 
ріне тарады. Қазалы ауданынан шыққан колхозшы 
Уәнісов Оспан плотина құрылысында техниканы 
игеріп, бетон құюдың шебері болды. Бұрынғы кол- 
хозшы, плотина құрылысында сылақшы, пешші, үй 
қалаушы, бетон құюшы сыяқты бес-алты мамандық- 
ты меңгеріп (шыққан Шәненова Шәрипаны бүкіл 
облыс еңбекшілері біледі. Энскаватормен топыраң 
шығаруда аса жоғары көрсеткіштерге ие болған 
озат машинист Максимовичтің, күндік жұмыс нор- 
масын үнемі екі-екі жарым еседен орындап отыр- 
ған шофер Исмаиловтың, өткен жылдың өзінде 
1960 жылдың есебіне өнім берген токарь Б. Лопан- 
ниннің істері кепке үлгі. Мұндай, қадамына көз 
ілеспейтіндей жүйріктер мен жүлде алғандар пПло- 
тина құрылысында жүздеп саналады. 

Соңғы жылдары Сабалақ өңірі адам танығысыз 
болып өзгерді, мықтап көркейді. Құрылысшылар 
қаласы Тасбөгет поселкесі: республикамыздағы кө- 
рікті поселкелердің біріне айналды. Оның сап түзе- 
ген стандартты үйлері, сәнді көшелері көрген жан- 
ның көзін бірден өзіне аударып, көңіліне қуаныш 
сезімін құяды. Бұрынғы селдір өскен жыңғыл мен 
тікенді шеңгелдер орнын, қазір жапырағы жайқал- 
ған жасыл ағаштар басқан, айналасы ағаш шарбақ- 
пен қоршалған демалыс паркі құрылысшылардың 
сүйікті мекені. Оның күні-түні фонтан атқып тұра- 
тын алаңдарында сан түрлі гүлдер жайқалып ше- 
шек атады, хош иісін жаяды. 

Плотина құрылысында жастар мен құрылысшылар 
балаларының өз білімін үздіксіз өсіріп отыруына 
толық жағдай жасалды. Мұнда орта Мектеп бар. 
Оны бітіріп шыққан көптеген жастар колхоз-совхоз 
далаларына, өндіріс орындарына жұмыс істеуге ат- 
танады. Ондаған жастар плотина құрылысының өзін- 
де қалып, түрлі мамандықтарды игеруге кіріседі. 
Сондай-ақ, құрылыс жанындағы жұмысшы жастар 
орта мектебі де үстіміздегі жылы Мектеп бітіруші- 
лердің оныншы тобын шығарғалы отыр. 

Қазір Қызылорда плотинасында құрылыс жұмыс- 
тары аяқталып келеді. Асау Сырдария бұл күндері 
адамдар еркіне толық бағындырылып, ескі арнадан 
жаңа арнаға аударылды. Оның тулаған толқындары 
темір қақпалардан өтетін болды. Бұл толқындардың 
бір бөлегі өткен жылдың күзінде-ақ колхоз дала- 
сына жіберіліп, алғаш рет ел игілігіне асырылды. 
Қызылорда плотинасы. алтыншы бесжылдықтың қа- 
тарға бірінші болып қосылған апып құрылыс -- тұң- 
ғыш перзенттерінің бірі болмақ. 


С. БАЯЗИТОВ. 

Қызылорда. ” 


1951 жылы Москваға барғанымда «Еврсла» мей- 
манханасының залында башқұрттың атақты ақы- 
ны Сайфи Құдаш кездесе қалды. Ол бір кезде 
қазақ даласында оқытушы болған, біздің тілге су- 
дай, қазақ әдебиетінің күнбе-күнгі “жаңалығын 
қадағалап бағып отыратын осазушы. Шүйіркелесе 
кеттік. Әңгіме үстінде: 15 

-- Сейтжан «Заман күші» жыйнағынан кейін не 
жазып жүр?--деп сұрады. Оның сауалына жауап 
берместен бұрын: % д: 

2. Сіз ол жыйнақты қайдан білесіз? -- дедім. 


Сейтжан Омаров--5О жаста 


-- Біздің әдебиетшілерімі: ол жазушыңызды 
жақсы біледі, нәрлі де қызық әңгімелері арқылы. 
біледі,-- деді ол. 

Сол сәтте менің есіме халықтың «Жақсы ақынға 
жаттық жоқ» деген сөзі түсе кетті. Рас-ау! Жақ- 
сыны. кім білмейді, жарықты кім көрмейді?! 

Сейтжан Омаров қазақ әдебиеті қайраткерлері 
қатарына келіп қалам. тербегеніне 25 жыл толды. 
Ол быйыл 80 жаста. Өзіндік мәнері бар, тілі жа- 
тық, тартынды да ықшам әңгімелердің авторы 
Сейтжан Омаров бүгін өзі жасаған кейіпкерлер 
арасында тағы. бір жаңа шығармасын ойлап отыр- 
ғанға ұқсайды. Өйткені С. Омаров көбінесе бү- 
гінгі қаһармандарымыз жайлы азады. Отан со- 
ғысының жеңімпаз жауынгері, жауға бас имеген 
партизан, ой-санасы. жаңарған қарт колхозшы, аб- 
зал ана. Солардың арасында қаншама баланың 
сүйкімді бейнесі бар. Сейтжан шығармаларын 
көпті көрген кәрі де, өмір табалдырығын жаңа 
ғана аттаған бөбек те сүйсініп оқыйды, ортақ ой. 
табады. Жазушының «Бақыт», «Заман күші», «Ақ- 
қу күйі», «Әңгімелер» деген осәне тағы басқа кі- 
таптары осының айғағы, 

Қазақ оқушы, пионерлері қазір қай мектепке 
барсаң да, В. Қатаевтың «Полк баласы», «Аға- 
раңдаған жалғыз желкен» повестерін қолынан тү- 
сірмей оқыйды. Осы кітаптарды да, сол сыяқты 

Некрасовтың «Сталинград окопторында», 
/Л: Толстой мен М. Горькийдің, А. Чехов пен 
И. Франконың бірталай шығармасын қазақша ау- 
дарған жазушы Сейтжан Омаров. 

Сейтжан Омаров революциядан кейінгі қазақ 
ауылындағы өмір өзгерістерін суреттейтін көлемді 
повесті талуда жазып бітірді. Мұның басты қа- 
барманы-- оқытушы. Бұл кітап та балаларға үл- 
кен тарту болмақ. 

50 жасқа келген тойымен құттықтай отырып, 
С. Омаровтың бұдан былай да осемісті еңбек ет- 
Міне тілектестік білдіреміз. 


Мұзафар ӘЛІМБАЕВ. 


5 ҚАЗАҚ ЕРТЕГІСІНІҢ САРЫНЫМЕН 


Сыңсыған ну орман маужырап қалғып нетті. Жал- 
таң аспанның оң жақ иығына шығып алып, алтын 
табақтай жарқырап тұрған ай осы орманның қас 
қақпас қарауылындай шақырая қалыпты. 

Қалың қарағайдың шығыс жақ беткейіндегі ай- 
дын-шалқар көлдің жыңғыл қамысы да бүгін сыб- 
дырламайды. Түнгі табиғаттың бейқам тыныштығын 
жолбарыстың қаһарлы үні кенет бұзып жіберді. 

-- Қайдасың, түлкі! Шақырған бағыныштыларым 
неге келмей жатыр! 

Жолбарыстың өктем. дауысы шыққанда түлні 
оның қасына жалма-жан жетіп келді. 

-- Әміріңіз орындалады, тақсыр! Сәл кешігіп 
қалғаным. Айып менде, көзім ілініп кетіпті... 

Жолбарыс ашуға басты: 

-- Қара бассын сені 

Аузын аңқыйтып есінеп тұрған түлкінің ұйқысы 
шайдай ашылды. 

Басын оң жағына қыңырайтып тұрып, жалынып 
жатыр. 


-- Бұйырсаңыз, лезде эхыйнап әкелейін!.. 
-- Бар, шапшаң алып кел!.. 
Түлні зыта жөнелді. 
Осы ормандағы аң мен құстарды арыстанмен бө- 
піскенде жолбарыстың үлесіне түлкі, қасқыр, қа- 
бан, аю, әтеш, қоян және егеуқұйрық тышқан ти- 
ген еді, Жолбарыстың әмірімен осылар тегіс челді. 
Көлдің қабағындағы бір дөңестеу жерге шығып 
тұрып, жолбарыс далыя сөйледі: 
-- Арыстан ішіне шынашақ айналмайтын күншіл 
екен. Бұл жерден көзіңді жоғалтпасаң, өзіңді де, 
өзге бағыныштыларыңды да қырып-жоямын,- дей- 
ҢІ..- Өзіме жайлы мекен іздеп табуға ниет етіп тұр- 
мын. 
Арсалақтап бәрінен бұрын түлкі сөйледі: 
-- Сізге серік болуға жарасақ, не арманымыз 
бар, тақсыр! 
Қасқыр айға қарап ұлып алды да, өз ойын айтты: 
-- Өз басым сізбен бірге өлемін... 
-- Мен де сізден қалмаймын,-- деп аю тілін са- 
лақтатып ыңырана есінеді. 
Жалғанның жарымын обып жіберетіндей-аң азу 
тісін ақсыйта қорсылдап қабан тілге келді 
-- Күшке келсе жөпшенділікке бола қоймаспын... 
Сізбен бірге барамын. 
Көзі оттай жайнап, арқасын күжірейтіп мы- 
сық шар ете қалды: 
-- Адымым қысқа, қауқарым аз ғой, мені әуре- 
лемей-ақ қойыңыз. 
-- Мәссаған безгелдек!-- деді түлкі таңданып,- 
Сорлы-ау, құрыйын деп тұрсың ба! 
Жолбарыс қасқырға бұйырды: 
-- Мына қулар өзара мәслихаттасып кепсе ке- 
рек... Мысықты, әтешті, қоянды, тышқанды құрт қа- 
зір. 
Қасқыр шыйыршық атып ұмтыла бергенде, кіналы 
болған әлсіздер зарилеп шулап қоя берді. 
-- Жанымызды қалдыра көріңіз... 
-- Біріміз қалмай жолекеңнің соңынан еруге 
әзірміз... 
Сонда жолбарыс тұрып оларға қатап ескерту 
айтты: 
-- Бір жолға тілектеріңді берейін. Егер бұдан 
былай тайсақтайтын болсаңдар, менен жақсылық 
күтпеңдер... 
Жолбарыс, түлкі, аю, қасқыр, қабан, Мысық, әтеш, 
қоян, тышқан елең-алаңнан жолға шықты. 
Арада талай күн өтті. Не бір терең сулардан өтіп, 
биік таулардан асты. Жолшыбай кездескен әлсіз 
аңдарды қағып жеп, мөлдір бұлақтар- 
дың суынан қанып ішіп ілгері жүре бер- 
НІ. Тамақтың бар дәмдісін жолбарыс өзі 
жеді, өзінен қалғанын түлкі, аю, қас- 
қыр, қабанға берді, қалған-құтқандары 
(әтеш, қоян, тышқанға тиді. 
Күндерде бір күн жолаушылар елсіз- 
| күнсіз жапан далаға кез болды. Ұшқан 
құс, жүгірген аң көрінбейді. Бір тамшы 
| ФУ, бір тал өсімдік те жоқ. Тұзы шық- 
қан қызыл сор, таудай-таудай қара құм.. 

| Шақырайған күн жер жүзін жалындай 
күйдіреді. Оттай ыстық аңызақ жел ой- 
нақ салады. 

Жолбарыс бастаған жолаушылар өліп- 
талып осы жапан түзді кезіп үш күн 
жүрді. 

Бір төбенің басына тоқтап жолбарыс 
кеңес құрды. 


-- Аштан өлуге таяндық.. Қалай тойынамыз! -Со- 
ның амалын қайсың табасыңдар! 

Әлі құрып өлесі болған әтеш қанатын әрең Қоз- 
ғап, мойнын созып тұрды да: 

-- Кү-кере-ну,-- деп бақырып қалды. Жолбарыс 
қаһарын тігіп оған зекіп тастады: 

-- Өшір үніңді! Жұрт аштан өлгелі тұрса, бұл қу 
ән салады.. Одан да тамақ табудың амалын айтсай- 
шы). 

-- Әміріңізге құлдық! -- деді әтеш. 

-- Сөйле кә 

-- Мен сөйлесем, дәлін айтамын,- деді әтеш қо- 
разданып. 

-- Біз тұмсық неменің дәлшіліне не берерсің- 
Деп түлкі жолбарыстың құлағына сыбырлады. 

Әтеш кіжініп сөйлеп кетті: 

-- Жолшыл еді, жортса жолдағыны, ақырса ас- 
пандағыны алатын күшті еді деп, жолбарыс саған 
еріп шығып едік... Сөйткен сенен де тырнақтай бе- 
реке таппадық. Ең әуелі сенің өзіңді жесек деп 
тұрмын... 3 

Жолбарыс күндей күркіреп ашуға басты: 

-- Мына малғұн не деп тұр! Құрт көзін Шап- 
шаң! -- Қасқырға бажырая қарады. 

-- Әміріңізге құлдың, тақсыр! -- деп қасқыр 
әтешке ұмтыла бергенде, мысық шарылдап араға 
түсіп, басалқы айтты: 

-- Ашыққан әтештен не ақыл сұрайсыз. Сәл ағат 
кетті. Төрелігін мен айтайын... 

-- Айт, шапшаң! -- деді жолбарыс тыжырынып. 

-- Мойны жуан, терісі қалың еді. Осынша жанды 
аштан өлтіре ме, әуелгі кезек аюдікі болса қай- 
теді! 

Аю одырая қарап, оқшау шықты, 


-- Бұған сен не дейсің! -- деп жолбарыс түлкіге 
қарады. 

Түлкі шұбырта жөнелді: 

-- Жопекең біздің жолбасшы, жолбасшыға кім 
тисін, аю біздің ағамыз, ағамызға кім тисін. 

-- Қасқыр мен қабанды қайтер екенсің!-- деп, 
көзі >хыпылықтап шоқыйып отырған қоян бір орғып 
түсті. 

-- Құрттай сабыр ете тұр, жырығым, қазір олар- 
ға да жетемін. 

-- Жолекең біздің жолбасшы, жолбасшыға кім 
тисін, қасекең біздің қанды би, қанды биге кім 
тисін. 

Әтеш, қоян, мысық, тышқан төртеуі шоқтай боп 
бір жерге үйіріле қалды. 

Шек-сілесі қатып күлді түлкі, 

-- Ең әуелі кімге ауыз салатынымызды іштері се- 
зеді білем, табыса қойғандарын қарашы.., 

Мысық шар ете қалды: 

-- Уа, түлкі, сөйлегенде тіліңнен май тамызасың. 
Күштілер, Мақтағанда түбі түскен күбі шелектей 
күпілдейсің.. Сондағы тіске жұмсағың мына біз 
болғанымыз ба!-- Қасындағы әтешке, қоянға, тыш- 
қанға мұңая қарады. 

-- Қыйт етсе шарылдап қоя береді, үнін өшірейін 
өзінің. Осы ділмәрдің өзінен бастайық,-- деп түлкі 
жолбарысқа жақындай түсті, 

Түлкінің бұл қоқанлоққысынан Мысық сескене 
қойған жоқ, ойнақтап оқшау шықты да: 

-- Кетейік, серіктерім, мыналардың пейілі жаман 
екен,- деді. 

Бәрінен бұрын қоян зытты. Тышқан атылып ба- 
рып қоянның арқасына мініп алды. Қанаты далба- 
пақтап әтеш ұшып нетті. Ең соңынан мысық орғый 
жөнелгенде, жолбарыс бассалды. 

Жолбарыс, түлкі, аю, қабан, қасқыр жабылып Ммы- 
сықты тік көтере жеп қойды. 

-- Мысықтың еті жұмырыма жұғын да болған 
жоқ,-- деді жолбарыс.-- Қарным шұрылдап ба- 
рады. 

-- Көрер көзге сізді аштан өлтіреміз бе!-- деді 
түлкі.-Аюды жеп лық тойып алыңыз... 

Аю сасқалақтап қаша жөнелгенде, қасқыр оны 
шап беріп ұстап алып алқымын сығымдай бастады. 

Аюдың етін бөліп “жеп, жолбарыс, түлкі, қасқыр, 
қабан төртеуі ілгері жүріп кетті. Он күнде қабан 
Мен қасқырды да жеп қойды. Жолбарыс пен түлкі 
әбден қалжырап өлесі болды. 


Бір күні түлкі жолбарысқа былай деді: 

-- Айдалада аштан өлеМіз бе, жолеке! Мен сіз- 
Ден гөрі тыңМмын ғой, ілгері барып жер шолайын, 
тамақ іздейін... 

Жолбарыс қуанып кет! 

-- Тапқышым-ай, білгішім-ай!.. 

Түлкі жортып кетті. Жолбарыс сол жерде жап- 
ғыз қалды. Түлкі келесі күні қайтып кел 

-- Десберісі, бір үңгірге тап бола кеткенім... Іші 
не кірейін деп едім, жүрегі құрғырдың дауаламаға- 
ны.. Аузынан сығалап қарасам, Майлы еттің иісі 
келді мұрным: 

-- Тапқышым-ай, тапқан екенсің,- деді жолба- 
рыс масаттанып, 

Түлкі жолбарысты үңгірге бастап әкелді де, мұр- 
тынан күліп тұрып: 

-- Осы үңгірдің іші толған тамақ.. Жарылқана- 
тын болдың..-- деді. 

-- Ішіне ніріп біліп шыңшы, не бар екен! 

-- Әміріңізге құлдық, тақсыр -- деп, түлкі зып 
беріп үңгірге кіріп кетті де, әрі-беріден кейін жыл- 
маңдап қайта шықты. 

-- Үңгірдің ішінде тағамдар бықып жатыр екен, 
Майлы ет дейсіз бе, нешетүрлі жеміс дейсіз бе, 
әйтеуір, не керектің бәрі де осында... Шет-жағасын 
көрдім де, сізді қуантайын деп асығып қайта шық- 
тым 


Есі кетіп қуанған жолбарыс іс-міс жоқ үңгірге қо- 
йып кетті. Үңгірдің бергі ауыз жағы кең болғаны- 
Мен, бірте-бірте тарыла берді. Әртін барғанда жол- 
барыстың денесі әрең сыйғандай қуыс екен. Қысы- 
лып қалғанын сезіп, жолбарыс тоқтай қалды. Бірақ 
қозғалуға шама жоқ. Жақпар тастарды қаршылдата 
кеміріп бұлқынып еді, тынысы тарыла берді, 

Түлкі жолбарыстың бөксе тұсында отыр еді. Жол- 
барыс оған ақырып жіберді: 

-- Құрттың-ау, қу түлкі! 

-- Түк те етпейді,- деді түлкі сақ-сақ күліп.-- 
Мойныңыз жуан, теріңіз қалың батырсыз ғой, тырп 
етпей жата беріңіз, кеулей-кеулей кеудеңізге де 
жетермі 

Түлкі жолбарыстың бөнсесін кеулеп жей баста- 
ғанда, әтеш, тышқан, қоян жетіп келді. Олар та- 
банда түлкіні талап өлтіріп, өлімтігін сыртқа шыға- 
рып тастады да, жолбарысқа ақырғы сөздерін айтты: 

-- Көпті қорлаған көмусіз қалар деген осы, жо- 
леке!... 


С. Омаров. 


ЖЫЙЫРМА БЕС 


ӘҢГІМЕ 


Менің жасым быйыл жетпіс бесте. Менің 
бақандай бес ұлым бар. Олардың бесеуі де 
осы өзіміздің ауылда, Шарбақтыда, тұрады. 
Бесеуі де колхозда жұмыс істейді, бесеуі- 
нің де бес-бестен баласы бар. Бесті беске 
көбейтсе, жыйырма бес болады. Демек, ме- 
нің жыйырма бес немерем бар. 

Мен кенже ұлыммен бірге тұрамын. Оның 
тұңғышы -- Алтай, Алтайдан кейінгісі-- 
Қалтай, Қалтайдан кейінгісі-- Елтай, Елтай- 
дан кейінгілері-- Бөпей мен Көпей. Бәрі де 
жақсы-ау, тек соңғы кезде Алтайдың сот- 
қарлығы жиі байқалып жүр. Ол быйыл бе- 

сінші класта оқыйды. Өзін іні-қарындастары- 
на ақылшы бола ма десем, қайта олардың 
ойыншығын тартып алып, әлсін-әлсін жыла- 
та береді. Маған бірде көзінен жасы бұр- 
шақтап Бөпей келіп шағынса, бірде қабағын 
түйіп Көпей келіп шағынады. 

-- Құлыным, не болды! -- деймін, жуыр- 
да ғана тілі шыққан Көнейді құшақтап. 

-- Тальтып алды. 

-- Неңді тартып алды? 

-- Ойынтығымды, -- дейді ол екі ұртын 
томпайтып, 

-- Кім? 


-- Альтай ағам... 

«Япырр-ра-ау,-- деймін ішімнен,- аға 
болған адам өстіп аға бола ма екен! Мұны- 
сы несі?» Алтайдың қылықтарын еске түсі- 
ремін. Балаларға базарлық әкелгенімде ол 
ылғый: 

-- Ата, ойыншықтарды маған берші. Мен 
таратып берейін, -- деп қолыма жармасады. 
Көңілін жықпай, ойыншықтарды оған ұстата 
саламын. Бақсам, ол былай шыға бере: 

-- Сендерге ойыншықты кім берді? Мен 
бердім. Ендеше менің айтқанымды істейсің- 
дер, әйтпесе, ойыншықтарымды тартып ала- 
Мын,-- дейді екен. Айтқанымды істе деген- 
дегісі өңшең бір «ананы әкел, мынаны әкет, 
бері кел, әрі кет, былай отыр, былай тұр» 
сыяқты бірдеңелер көрінеді. Мұндай жәбір- 
ге кім шыдасын! Немерелерім оның кейбір 
айтқандарын тыңдамайтын да болыпты. 

Бір күні мынадай оқыйға болды. Ауыз үй- 
де ағаш жонып отыр едім. Елтай өзінің кіш- 
кене жүк машинасына ақ жаңқаларды тиеп 
алып, еденде зыр жүгіріп ойнап жүр. Үйге 
Алтай кеп кірді де, үстіндегі қарды қағып 
жатып: 

-- Елтай, маған даладан сыпырғыш әкеп 
берші,- деді. 

-- Оны қайтесің? 

-- Аяғымның қарын сүртемін. Бол, жүгір- 
сеңші-ей! 

Елтай үндемеді. 

-- Айтқанымды істемесең! -- деп кіжінді 
Алтай. Ол табан астында Елтайдың машина- 
сын тартып алды, онымен қоймай, иығымен 
итеріп жіберді. 

-- Мұны мен бергем саған,- деді ол 
Мұрнын шүйіріп. 

Мен түсімді суытып: 

-- Машинасын дереу қайырып бер. Ал, 
аяғыңды далаға шығып сүрт,-- деп әмір ет- 
тім. Ол шығып кетті. 

Мені Алтайдың оқыс қылығы Қатты ойлан- 
дырды. «Бұл қалай? -- деймін қынжылып. - 
Ол бұрын менің көзімше бүйтпеуші еді ғой. 
Іні-қарындастарын былай қойып, енді мені де 
сыйламайтын болғаны ма? 

Алтай бүгін мені сыйламаса, ертең басқа- 
ларды да сыйламайтын болады. Сөйте-сөйте 
кейін барып тұрған өзімшіл, өркөкірек адам 
болып кетуі де мүмкін. Ол көршілердің ба- 
лаларымен де онша тату емес. Япыр-ау, ол 
айтқан тілді неге алмайды?!» Ішім қазандай 
қайнап кетті. Бұған не Шара? Осы кезде то- 
лып жатқан немерелерім есіме түсті. Қын- 
Жылатын не бар, мен жалғыз емеспін ғой. 
Үйге кіріп келген Алтайға шұғыл бұрылып 
тіл қаттым: 


-- Қарғам, шешінбей тұра тұр. Сен қазір 


біздің үйге менің барлық немерелерімді 
шақырып кел. Атаң шақырып жатыр де. 

-- Ата, оларды қайтесің? -- деді Алтай 
таңданып. 

-- Керек. Бірін емес, бәрін шақыр. Түгел 
келсін. Бошанның үйіндегі -- Жоламан, Ела- 
ман, Қалқаман, Айша, Қайшаларды шақыр. 
Әубәкірдің үйіндегі -- Болат, Қайрат, Айбат, 
Күлаш, Зейнештерді шақыр... 

Не керек, немерелерімнің атын жіпке тіз- 
ген шабақтай шұбыртып, түгел атап шықтым. 
Алтай жүгіріп кете барды. 

Аз уақыт өткен соң немерелерім жыйна- 
лып та қалды. Көзбен шолып, санап шық- 
тым. Дәл жыйырма бес болды. Немереле- 
рімді қонақ үйге енгіздім де, оларға Алтай- 
дың сотқарлығы жайында көрген-білгенім- 
нің барлығын айтып бердім. 

-- Ал, қарақтарым, осыған не айтасың- 
дар? Алтайды қалай тәртіпке шақырамыз? 
Оған қандай шара қолданамыз: -- дедім. 

Бұл тосын жайға таңырқаған немере- 
лерім әрі-берлі қозғалақтап, өзара күбірле- 
се бастады. 

-- Ата, Алтай кеше мені жақтан тартып 
қалды. Оны да жақтан тартып жіберші,-- 
деді Қалтай. 

-- Оның да ойыншығын тартып алу ке- 
рек,-- деді Елтай. 

-- Иә, иә,--деп, ағасының сөзін Бөпей 
мен Көпей де қостады. 5 

-- Қой!-- деді бір немерем. -- Алтайда 
ойыншық жоқ. Біз одан атамның әперген 
заттарының бәрін тартып аламыз. 

Мұндай сөздердің талайы айтылды. Бұл 
жерде оның бәрін тізіп жатудың қажеті де 
шамалы. Алтай ешкімге тура қарай алмай, 
басын төмен салбыратып, үн-түнсіз отыра 
берді. Ең соңында оныншы класта оқыйтын 
Жоламан сөз алды. 

-- Алтайдың мұнысын мектептегі жолдас- 
тары білмейді. Біз соларға хабарласақ қай- 
теді? Алтайдың үйдегі жағымсыз қылықта- 
рын жолдастары да білсін. Оған тиісті шара 
қолдануды пионерлердің өздеріне тапсы- 
райық. 

Алтай кенет жылап жіберіп, алақанымен 
бетін басты. Аяныш білдірген болуы керек, 
өзге немерелерім Жоламанның сөзін ма- 
құлдамады, қарсы болды. Ал, көпшіліктің 
пікірімен санаспауға болмайды. Сондықтан, 
бір жолға Алтайға кешірім жасауға тура 
келді. 

Содан былай қарай осындай күрделі мә- 
селе кездессе, мен ылғый немерелерімді 
шақыртып алатын болдым. істі ауқымдасып, 
ақылдасып отырып шешкенге не жетсін! 


М. Гумеров. 


а - 


әйҙдің паштаз 


ФЕСТИВАЛЬ ҚАРСАҢЫНДА 


Аудан орталығындағы клубқа халық лық толған. Залдағылар сахнада- 
ғы дірілдей толқыған қара торғын шымылдықтан көз алмай үнсіз қарап 
қалған. Қөп күттірмей-ақ ойын-сауықты жүргізуші шымылдық сыртына 
шығыл: 

-- «Фестиваль сыры». Музыкасы оқтшы Мүлкаман Қалауовтікі, сөзі 
Жанұзақовтікі,-- деп хабарлады. Шымылдық жайлап екі жаққа ашылды. 
да, сахнада үшбұрыш жасап тұрған оқушы балалар шырқай жөнеледі. 

Ән асқақтай көтеріліп барып баяулап тынғанда, залдағылар ризалық- 
пен қол шапалақтады. Сахнаға геке орындаушылар шықты. Өздігінен ән 
шығарып талаптанып жүрген Мүлкаман домбырамен күй атасы Құрман- 
ғазының «Сарыарқасын»,| Тәттімбеттің «Сарышайлауын» нақышына. келті- 
ріп орындағанда залдағылар жас баланың өнеріне қатты сүйсінді. Жұрт- 
шылықтың сұрауымен Мүлкаман Динаның және бір-екі күйін орындады. 

Жас өнерпаз Тұрғанбай Ділдабековтың орындауындағы «Абай» опера- 
сындағы Абай ариясы да жақсы шықты. Әсіресе, Гүлжамал Оспанованың 
бишілік өнері мен Жақсыбай Асқаровтың тақпақ айтудағы, шеберлігі ерек- 
ше көзге түсті. «Фестиваль қарсаңында» деген атпен ұйымдастырылған 
бұл концертте ерекше өнер көрсеткен бір топ оқушыларға. қалалық комсо- 
мол комитеті заттай сыйлықтармен бірге, құрмет грамоталар тапсырды. 


Ж. ҚОЖАБЕРГЕНОВ. 


Қызылорда қаласы. 
1-май атындағы орта мектеп. 


МЕНІҢ ШІТАПТАРЫМ 


Мен демалыс күндері кітап магазиніне барып мектеп жасындағы ба- 
даларға арналған кітаптарды сатып алып жүрмін. Алған кітаптарымды 
оқып шыққаннан кейін де жыртпай, кірлетпей арнаулы шкафка салып 
қоямын. Қазір менің кітапханаяда А. С. Пушкиннің «Дубровский», 
Н. В. Гогольдің «Тарас Бульбасы», Абай Құнанбаевтың, Жамбыл Жаба- 
евтың өлеңдер жсыйнағы, Сәбит Мұқановтың «Өмір мектебі», Ғабит Мүсі- 
феповтың «Қазақ солдаты» тағы басқа көптеген кітаптарым бар. 

Мен бұл кітаптарымды кластас достарыма да оқуға беріп тұрамын. Біз 
кейде -мағазиннен алған жаңа кітапты сабақтан бос кездерімізде бір үйге 
жыйналып бірлесіп оқып шығамыз. 

Орыс тілінде жазылған, балаларға арналған қысқа әңгімелерді, ертегі- 
лерді де бірлесіп оқуға дағдыланып жүрміз. 

Қ. БАЛҚЫБЕҚОВ. 


Оңтүстік Қазақстан облысы. 
Сайрам -ауданы, 

Чкалов атындағы жетіжылдық 
мектептің оқушысы. 


Мұқабаның бірінші бетіндегі Н. Лебедевтің «Ертеңгі таза ауа қандай жақсы» деген суреті. 

АІ 


АРАБ ХАЛҚЫНЫҢ ҚҮЛДІРГІ 
ӘҢГІМЕЛЕРІ 


Бір кісі дүкенге келіп, сатушы» 
дан қант сұрайды. Сатушы сыр- 
тында «бұрыш» деп жазылған 
сауытты ашады. 

т- Мен сіздең қант сұрадым 
ғой,-- дейді алушы. 

-- Осынымыздың өзі қант,- деп 
жауап береді сатушы. 

-- Бұл қалай, сауыттың сыр- 
тына «бұрыш» деп жазылған ғой? 

-- Е, ол қайтеді,- дейді сату- 
шы,-- мұны құмырысқаны алдау 
үшін жазғанмын. 

жж. 
Бір мылжың Өзінің досына: 

-- Біз жыйында отырғанда не- 
Ліктен осы кілең мен ғана сөйлей- 
Мін, сен болсаң аузыңды да аш- 
лайсың,- дейді. 

-- Оның дұрыс емес,- деп қар- 
сы дау айтады досы,- сен сөйле- 
тен кезде маған қайта-қайта ауыз 
ашуға тура келеді, себебі жалық- 


Қанымнан дамылсыз есіней бере- 
мін, 


жжж 

Шешесі баласына: 

-- Бүгін: тындыруға болатын 
істі, ешуақытта ертеңге қалдыр- 
Ма,-- дейді. 

с- Жақсы, апажан,-- деп бала 
қуана жауап қатады да, көрші 
бөлмеге жүгіріп барады. 

-- Ой, сен не істегелі жүрсің?-- 
Деп сасып қалады шешесі. 

-- Ертеңгіге тиесі халвамды бү- 
Тін жеп қойғым келіп тұр,- дейді 
баласы. 


Жапар көйлегін жуып, кептіру 
Үшін арқанға іліп қойса, кенет 
жел соғып, көйлек жерге түсіп 
қалады. 

-- Көйлегімді мезгілінде шешіп 
Үлгергенім қандай жақсы бол- 
Жан,-- деп қуанады Жапар,- әйт- 
Дегенде, анау биіктен онымен бір-- 


Те құлағанымда сөзсіз мертігер 
едім-ау. 


1.1.9.3. 14, П-- табиғат құбылысы. 
ПИ. 13. 12. 11--планета. 2 
ІШ. 15. 14. 4.- мезгіл, 

ІУ. 13. 8. 5. 8--ыдыс. 

У. 1,2,3. 10. 1--үстеу. 

У1. 6. 8. 15. 7--сан есім. 
Жоғарыдағы сөздердің жауабын 

дұрыс тауып клеткадағы сандардың 

орнына әріп қойсаңдар, егіс жөнінде 
халық мақалы шығады. 


ЖҰМБАҚТАР 


Әр жерде мекен, тұрағым, 
Жыл бойы көктеп тұрамын. 
Тынбастан көп көшеді, 
Жылауық өзі деседі. 

Орақ құйрық, тарақ бас, 
Көп ұйқыны жаратпас, 


Н. БАЙСЕРКБЕВ 


“ Алматы облысы, Шелек ауданы, 
Малыбай селосы. 


СЕН БІЛЕСІҢ БЕ? 


Құрылыста бір тонна болат қо- 
рыту үшін 27 тонна су жұмея- 
лады. 

жж 

Хамелеонның екі көзі екі жақ- 
қа аударылып төңкеріле” береді. 
Мысалы бір көзі алға қараса, 
екінші көзі артқа қарай алады, 
немесе бір көзі жоғары қарағанда, 
екіншісі төмен қарайды. " 

тест тасы 


Су қатуға айналғанда аса жо- 
ғары қысымның әсерімен мұз пай- 
да болады, оны ерітуге 78 гра- 
Дус жылылық керек. 

жж 

Бауырында қалтасы бар хайуан 
кенгура деп аталып кеткен. Кен- 
тура Австралия тұрғындарының: 
«Біз мұны білмейміз» деген сөзі 
екен. Бұл хайуанды көріп капитан 
Қук жергілікті халықтан «Бұл не 
хайуан?» деп сұрағанда, оған 
олардың «Біз мұны білмейміз» де- 
ген жауабы сол аңның аты болып 
кетіпті. 

жж 

Жаздың жылы күнінде бір қа- 
йыңнан 400 литр су буға айнала- 
Ды екен, 

жеж Ж 

Сынапта металды ерітетін қа- 
сиет бар. Ол алтынды, күмісті, 
мысты, қалайыны оп-оңай ерітеді. 

Сынаптың тершіген буы ұшып, 
маңайдағы ауаны уландырады. 
Сондықтан, мына нәрсе естеріңде 
болсын, сынаптың буы адамды. 
уландырғыш келеді. 


«ПНОНЕР» ЖУРНАЛЫНЫҢ 4-ші САНЫНДАҒЫ «ҚРОССВОРД- 
ТЫҢ» ЖАУАБЫ: 


лысы), Қ. 


Көлденеңінен: 


1. Қант. 3. Орша. 5. Лазо. 7. Арба. 8. Айна. 10. Нева. 19. Қамыс. 
14. Сатин. 16. «Ара». 17. Алдан. 18. Иемен. 19. «Ана». 90. Марат. 
23. Нерис. 96. Қарта. 28. Кілем. 30. Ті 31. Қөмір. 33. Тақта. 


35. Алу. 36. Күміс. 37. Нарва.. 38. Анод. 40. Әлия. 42. Иран, 13. Суат. 
44. Айла. 45. Шота. : 


Тігінен: 


1. Қола, 2. Тула. 9: Оран. 4, Алма, 6, Орман. 7. Антей. 9. Нота. 
11. Емен, 12. Қадам. 13. Сағат. 14. Сазан. 15. Намыс. 21. Ауӛ. 
22. Апт. 24. Екі. 95. Ине. 96. Қөмек. 27. Атлас, 98, Клоун. 29. Мақ- 
та. 31. Қино. 32. Роман. 33. Тарас. 84. Арал. 38. Арпа. 39. Дина. 
40. Әтеш. 41. Ялта. 5 

